
TE cu ayera merdia, Aruba a reg- 
istra caba 77 caso y banda di dje, 
tin 3 caso ainda pendiente. Si tuma 
cuenta cu 349 persona den cuar- 
entena, 990 a pasa test, no spanta 
si na final Aruba registra 100 caso 
contagia. Pesey ban keda paden!!! 
Bo bida ta den bo propio man!! 

The #1 Payroll Software in the Caribbean 

• Easy to Use & Always Accurate 

• Complete Integration of HRM & Payroll 

• 24/7 Support from Local Specialists 

• Best Value for Price 

• All Types & All Sizes of Companies incl. Government 

Miembronan di CAFT y CFT ta distancia nan mes 

Di conseho duna pa CFT na Conseho di Minister di Reino 


DIAMARS ultimo 7 di april ultimo tres miembro, kend- 
enan ta forma parti di e College Aruba Financieel Toezicht, 
kende ta dr. Mr. Helen van der Wal y di e College Finan- 
cieel Toezicht Curacao y Sint Maarten, esta W.R. Voges y 
G. Damoen, a dirigi un carta fuerte di protesta na Presi- 
dente di College Financieel Toezicht den persona di prof, dr 
Raymond H.J. Gradus. 

Contenido di e carta di protesta aki tabata mustra bon cla 
riba e falta di respet y sigur reconocimento di e Presidente 
di CFT, pa loke ta contenido di e conseho cu CFT a entrega 
na Conseho di Minister di Reino, pa loke t’e tema di sosten 
di likides n’e tres partnernan den Caribe. 

Reaccion di e tres miembronan aki a tuma lugar despues cu 
nan a tuma nota di e conseho cu Presidente Gradus a en- 
trega na Conseho di Minister di Reino, den cual nan a bin 
tuma nota, cu ningun di nan comentario- y proposicionnan 
recomenda dia 6 di april, pues un dia prome, a wordo tuma 
na consideracion. 

E carta ta mustra cu ningun momento nan comentario y 
proposicionnan a forma parti di e conseho final cu CFT a 
entrega, mientras cu tampoco a scucha e miembronan aki 
p’asina nan por a duna nan comentario y pensamento. 

E tres miembronan aki, van der Wal di Aruba, Voges y 
Damoen como representantenan di CFT Sint Maarten y 
Curacao, den su carta na Presidente Gradus a pone cinco 
punto di observaciion cu tambe por wordo considera pun- 
tonan di protesta y negligencia claro di CFT. 

E puntonan aki ta: 

Contenido di e conseho cu CFT a entrega na Conseho di 
Minister di Reino, no ta contene mucho sentimento y pens- 
amento di e miembronan di islanan di Caribe den e comis- 
ion di supervision di e islanan aki. 

E tres miembronan aki di e comisionnan di supervision no 
ta reconce nan vision y posicion den e consehonan presenta 
na Conseho di Minister di Reino. 

E consehonan entrega di CFT no ta mustra suficientemente 
e seriedad di e situacion di e paisnan Caribense. 

Cu e consehonan aki den un forma singular ta dirigi riba 
e situacion financiero y no a tene cuente cu e resultadonan 
social y economico, cual a ser presenta caba pa IMF den su 
raport riba e impacto economico di e pandemia pa tanto 
Corsou y Sint Maarten. 

E consehonan ta neglisha por completo n’e pensamento di 
solidaridad den e Statuut di Reino Hulandes. 


E carta ta sigui den un tono fuerte poniendo enfasis cu dor 
di neglisha e aporte pa loke ta observacionnan y posicion 
di e tres miembronan aki, cu a firma e carta, no por papia 
ningun momento di un conseho bon studia y bon prepara na 
Comseho di Minister di Reino. 

Ta ser mustra cu den e caso aki tampoco por papia di un 
conseho cu a wordo forma p’e tres colegionan di supervision 
ya cu practicamente nan conseho y vision no ta notabel den 
e conseho entrega dialuna ultimo. 

Den un forma cla y raspa e tres miembronan ta mustra 
profesor Raymond Gradus cu nan ta sostene e yamada di 
organisacionnan y plataforma internacional manera IMF, 
OECD y Europese Commissie, pa paisnan mustra solidari- 
dad cu otro den e tempo di crisis aki. 

Igualmente nan ta sostene e yamda pa paisnan cu tin un 
economia mas stabiel, fuerte y cu surplus, nan tin cu mus- 
tra solidaridad cu paisnan pober y paisnan cu economia 
limita, cu ta paisnan cu lo wordo afecta mucho mas fuerte 
y a pidi pa sostene y yuda e paisnan aki sin cu tin compro- 
misonan mara n’esaki. 

Tur tres comision di supervision conoce e situacion finan- 
ciero di e tres paisnan Caribense y tumando na considera- 
cion e reduccion formal den nan economia dor di entre otro 
e crisis Venezolano pa loke ta Aruba y Corsou y e efecto 
causa pa horcan Irma pa loke ta trata Sint Maarten. 

E hecho cu ta recomenda pa yuda e paisnan aki fia placa, 
lo causa problemanan hopi serio pa e tres paisnan aki ca- 
minda e debt/gdp lo subi cu 40%, lo percura pa pusha e tres 
islanan aki mas den profundidad. 

Mirando tur esaki e tres miembronan aki ta sugeri pa riba 
e peticion di e islanan aki pa sosten pidi na Conseho di 
Reino Hulandes, tuma na consederacion pa un parti di e 
prestamo aki wordo duna como regalo. 

Nan a sugeri p’e prestamonan cu a wordo solicita cu lo keda 
riba e normanan aceptabel stipula pa tanto IMF y CFT pa 
loke t’e debt/gdp, esaki wordo considera como un regalo 
p’asina e islanan aki sigui traha pa yega na un finansa pu- 
blico manehabel y duradero. 

Na final den un forma cla y respa e tres miembronan ta 
mustra profesor Raymond Gradus cu nan ta distancia nan 
mes por completo riba contenido di e conseho pa loke ta sos- 
ten financiero duna na Conseho di Reino Hulandes. 

Copia di e carta aki tambe a bay pa Gobierno di e tres pais- 
nan envolvi y tambe pa Conseho di Reino Hulandes. 

Ora cabaron bisa cu 
lodo ta hole stinke, keKe 


Pa; Victor (Toko) Winklaar 


ARUBA ta den un lock down, hopi pais rond mundo ta den 
un lock down cu medidanan fuerte introduci pa lucha contra e 
mortal corona virus cu ta, costando bida di miles y miles di hende 
rond mundo. 

Aki na Aruba e situacion no ta diferente caminda practicamente 
pa tres siman caba, henter e pais ta paralisa, tur actividad social y 
educacional suspendi, tur actividad deportivo cancela y suspendi, 
mientras cu pa loke t’ e aspecto comercial y economico, e situacion 
tambe ta casi mesun cos. 

Pa diabiema benidero Gobiemo a anuncia un medida mas fuerte 
for di 9’or di anochi di awe diahuebs 9 di april te cu diasabra 11 
di april pa 6’or di mainta, caminda lo sigui aplica e ‘Shelter in 
Place’, pero cu exigencianan mas estricto. 

Por ehempel riba Bieme Santo, ningun supermercado ta permiti 
pa ta habri y lo no permiti acumulacion di hende na beachnan 
caminda lo tin un control estricto, mientras cu movecion di hende 
den barionan, tambe mester ta limita. 

Papiando di acumulacion di beach, distanciamento social, pero 
Cuerpo Policial mes ta dunando mal ehempel cu su articulo di 
ayera: “Hunto nos t’e solucion”, unda por a mira cu nan mes 
no a tene na distanciamento social. Acepta esaki como un critica 
constmctive. 

Mientras cu e drama ocasiona pa COVID-19 ta sigui su curso, 
cu practicamente tur cos paralisa, Gabinete Wever Croes a haya 
espacio pa sigui negocia cu gmponan riba e refineria di San 
Nicolas, caminda a dicidi di yama un conferencia di prensa riba 
un topico cu n’e momentonan aki sigur no ta esencial. 

E no ta esencial ya cu pa colmo henter e industria petrolero ta for 
di balansa n’e momentonan aki, caminda Presidente di Merca 
ta contemplando pa no importa petroleo for di otro paisnan ya 
cu e demanda a conoce un caida forma dor di e pandemia cu tin 
mundo den su gara. 

Un desaroyo cu tambe aki na Amba for di ayera por sinti e efecto 
aki ora cu den un forma sin precedente, prijs di gasolin a baha 
cu 36.6 cen pa liter, algo nunca antes bisto, pero cu ta bisa hopi 
di e situacion riba mercado mundial. Awor for di siman pasa 
Gobiemo pa medio di Prome Minister Evelyn Wever Croes a 
cuminsa papia riba posibel areglo cu CITGO, caminda e.o. e 
compania lo bay paga un suma di 16 miyon dolar pa despues 
bandona Amba sin cumpli cu e contract cu e tin cu e pais. 

Henter e negociacion aki a causa hopi strañesa cerca hopi hende 
ya cu den tempo di e guera contra di COVID-19, Gobiemo ta 
hayando tempo pa negocia un asunto cu n’e momentonan aki 
no ta prioridad, sigur tumando na consideracion e situacion riba 
mercado mundial di petroleo. 


Prome Minister a trata di hustifica henter e proceso di negociacion 
mustrando cu CITGO no kier paga ningun cen preto den un 
intento pa trata di haya sosten publico p’e suma di 16 miyon 
dolar. 

Sinembargo e situacion ta sigui algo hopi curioso mes ya cu en 
realidad no ta mira e necesidad pa tin pura cu henter e asunto aki, 
mirando cu CITGO ta mara na un contract cu e no ta cumpliendo 
cune y lo bay den ‘default’ pa cu esaki, loke ta nifica cu pais 
Amba lo tin cu wordo paga un suma di riba 300 miyon florin. 
Henter e desaroyonan aki a wordo cuestiona y critica y caminda a 
mustra cu Gobiemo ta tratando di probecha cu henter atencion di 
pueblo ta riba e coronavims, pa eherce un vision pa cu e refineria 
cu no ta basa riba e interes general di e pais. 

Despues di e criticanan fuerte cu a surgi, Prome Minister a keda 
keto y di repiente diamars Presidente di Hunta Comisario di 
RDA, Richard Eman ta tene un conferencia di prensa pa sigui cu 
e proceso di convence pueblo cu Gobiemo ta buscando solucion 
p’e refineria. 

Un conferencia di prensa cu a haci hopi hende melancolico, a 
trece hopi pensamento di pasado, caminda sin duda e memoria 
na sr. Guillermo Trinidad den feliz memoria, a resalta. 

Den un di e reunionnan publico cu a bira historico den cual Watty 
Vos den feliz memoria a kibra cu partido MEP, Guillermo a yega 
di bisa: “Sr. Presidente, ora cu cabaron sali for di lodo y bisa bo 
cu e lodo ta hole stinki, ker’e.” 

E expresion aki ta cuadra den henter e proceso caminda Gobiemo 
ta tratando di soluciona un refineria cu n’e momentonan aki no ta 
primordial pa solucion y manera tabata di spera, a bin cu mesun 
wega tradicional di lanta acusacion serio contra rivalnan politico 
di Gobiemo sin sentido. 

E ta sin sentido ya cu manera un cobardo sr. Eman ta bin dilanti 
y menciona nomber di dos di e figuranan cu mas duro a traha pa 
logra haya CITGO pa bin Amba, y awor di repente a descubri 
cosnan cu no ta bon. Sinembargo e acusacion aki haci di parti 
di Richard Eman no a cay manera un sorpresa ya cu e ta refleha 
e politica bieu cu ta bon conoci aki na Amba, esta di difama 
contrincante mas cu por, sea cu e berdad of cu mentira. 

Pero e bom sin duda mas grandi tabata momento cu a anuncia 
na prensa, cu recientemente a nombra Otmar Oduber den Hunta 
Comisario di RDA, cual declaracion ta lantando hopi pregunta 
den henter e proceso aki. 

Otmar Oduber a bandona politica, a bandona gobernacion di nos 
pais y lo bandona liderasgo di su partido POR den e proximo 
convecion, pero cu el a presta su mes pa drenta den conseho 
di comisario di RDA, ta mustra cu e lo keda cerca di henter e 
proceso di gobemacion di su Gabinete. Den e sentido aki ta bon 
pa nos caba e Editorial aki cu otro proverbio: “Als de vos de 
passie preekt, boer pas op je ganzen.” 

Fitch Rating a downgrade Aruba's Ratings 
di un pa "BBB'^-Outlook Negative 



E agencia di evaluacion Fitch Ratings a down- 
grade Aruba di un rating “BB” pa un “BBB-” cu un 
outlook negativo pa futuro pa motibo di e caida den 
actividad economico, deterioro riba tereno fiscal, como 
tambe cuenta externo. 

Cu e accion aki Aruba su rating por wordo categorisa 
como “junk status” cu un grado halto di speculacion y 
incertidumbre pa cu perspectivanan financiero y eco- 
nomico. Esaki ta nifica automaticamente cu aceso pa 
Aruba haya prestamo riba mercado internacional ta 
bira hopi mas dificil y costoso na momento di pidi fi- 
ansa, como tambe fiansanan existente. 

Fitch Ratings a indica cu e debe nacional den com- 
paracion cu nos economia (debt/GDP) lo subi pa 92.6% 
na 2020 for di 62.8% na 2019. Pa a duna e rating aki, 
e agencia di evaluacion ta asumi cu un tipo di sosten 
financierio for di Hulanda lo bin. 

Sinembargo, ayera a sali na cla cu CAft a conseha pa 
fia Aruba solamente 42,8 miyon fiorin como asistencia 
financiero inicial. 

E rating di “BBB-” por sigui baha si asistencia finan- 
ciero di Reino Hulandes no materialisa su mes den for- 
ma significativo. 


E downgrade aki por sigui cu un caida si Gobierno no 
logra stabilisa of reduci e debe nacional y cu reservan- 
an di divisas sigui disminui y asina deteriorando credi- 
bilidad y balor di nos fiorin. 

E agencia ta premira un paralisis den turismo y e me- 
didanan cu cuarentena y lockdown lo causa un caida 
adicional di 10% den nos GDP den termino real, como 
tambe un aumento dramatico di desempleo y limita- 
cion di actividadnan economico di empresanan media- 
no y chikito. 

Tambe ta premira un deterioro di e cuentanan coriente 
cu 15% compara cu GDP. Pa por mantene balor di nos 
fiorin, Banco Central recientemente a restringi control 
di capital, manera prohibicion riba transferencianan di 
capital pa exterior. 

Fitch Ratings ta premira ademas un deterioro severo 
di finansa publico dor di un caida profundo den turismo 
y consumo cu ta wordo refieha den un caida di entrada 
pa Gobierno, como tambe aumento di gasto dor di cre- 
acion di fondonan pa asistencia y alivio. 

E posiblidadnan di un crecemento economico ta hopi 
abou n’e momento aki; esaki lo limita un consolidacion 
riba tereno fiscal y reduccion di debe.Y e evaluacion 
aki, prome cu Aruba a keda asota pa COVID 19, paso- 
bra e ora ey e evaluacion lo ta pio. 














Diahuebs, 9 April 2020 


AWEMainta 


5 








foVG 

DIRECTIE VOLKSGEZONDHEID 


Weekend di Pasco Grandi 


Cera diabierna, diadomingo y 
dialuna, excepcion: Botica, 
Pomp Gasoline, Rest. delivery, 
take away/drive thru. 


No mas cu 3 persona 
hunto. 


Mantene distancia 2 meter. 
Tras di otro, banda di otro. 


Sali solamente pa asunto 
esencial. 


Shelter in Place; 6:00 AM - 
9:00 PM Toque de Queda 
9:00 PM-6:00AM 


Laba man cu habon of 
sanitizer pa 20 seconde. 


Tosa den Napkin of den bo 
braza. 


Evita mishi cu man na 
bo cara. 


Haci ehercicio. 


Te cu 3 hende hunto. 


Planea bo compras, dura 
menos den supermercado. 


Haci man di garoshi 
bon limpi. 


CUARENTENA 


Laba botter, bleki, fruta y 
berdura. 


Come dos Fruta pa dia 
2 cup di Berdura pa dia. 


Bebe 8 glas di awa durante 
dia. 


Cumpli cu instruccion 
Tin multa. 


Trata otro cu: Bondad, Stimacion, Respet, 
Pasenshi, Tolerancia, Compasion. 


www.arubacovid19.org 


Tel. 280 0101 




































6 


AWEMainta 


Diahuebs, 9 April 2020 


Parlamentario Darlaine Guedez-Erasmus di MEP: 

"Termmation Agreement ta un speransa pa Aruba" 


RECIENTEMENTE a yega Parlamento un vaststellingsovereen- 
komst Termination Agreement “Acuerdo di terminacion”, p’asina 
Parlamento duna Gobierno e apoderacion mediante un Ley LV 
houdende machtiging pa Ministernan firma e Termination Agree- 
ment cu CITGO. 

E Termination Agreement tin dos componente: 

E garantia di 150 miyon dolar 

Estudio riba medio ambiente y posible contaminacion riba e tereno 

1. Garantia di 150 miyon dolar 

Citgo Aruba mediante PVDH (un holding di PDVSA) di acuerdo 
cu art 11.3 di e contrato oficial Definitive Participation Agreement 
mester a duna na inicio di e proyecto (na 2016) un garantia di 150 
miyon dolar na Refineria di Aruba pa garantisa su obligacionnan. 
E 150 miyon dolar aki lo ta un garantia pa ora mester desman- 
tela. Pero pais Aruba no kier desmantela e refineria mirando cu 
nos ta buscando un otro partner. 

2. Estudio riba medio ambiente y posibel contaminacion 
riba e tereno 

A firma un acuerdo cu lo laga un compania externo haci un inves- 
tigacion desde cu CITGO a drenta october 2016 pa maart 2020. E 
tereno y e parti cu CITGO lo a contamina den e periodo specifico 
aki, lo wordo despensa y a keda calcula maximo na 25 miyon do- 
lar. E realidad ta cu CITGO no a opera mes y daño real n’e tereno 
lo ta un suma mucho mas abou. 




Umbrella Dispute Agreement 

Ta importante pa menciona cu por a scoge 
tambe pa otro acuerdo, Umbrella Oispute Settlement 
Agreement. Escogiondo pa umbrella dispute 
agreement den e cirumstancianan actual lo 
ta un caminda demasiado largo, dificil y cos- 
toso. Segun Darlaine Guedez-Erasmus, pais 
Aruba lo mester bringa esaki den arbitrage 
na New York sin garantia cu lo gana e caso 
y mientras por dura pais Aruba alrededor 
di 5 aña. Tempo cu den e circumstancianan 
di pais Aruba, no tin! 

Termination Agreement 

Ta importante pa menciona cu pais Aru- 
ba no ta regala CITGO 340 miyon fiorin. 
T’asina cu Gobierno di Aruba a logra den e 
negosacion pa CITGO cumpli cu e pago di 
28 miyon fiorin di impuesto cu nan debe y 
a percura pa tur empleado haya un pakete 
segun nan añanan di servicio. 

Cu e escogencia di Termination Agree- 
ment ambos partido lo exonera otro y pa 
Aruba lo ta mucho mas liher por habri comb- 
ersacion cu otro partners y yega na ideanan 
nobo. Esaki sigur ta crea oportunidadnan 
economico nobo cu por ta sumamente im- 
portante den e momento dificil aki cu nos 
pueblo ta pasando aden. 

Presidente di Hunta di Supervision di RDA 

Rkhard Eman a confirma cu e 
investigacion forensko di RDA a 
keda cla, pero lo atende awor 


Richard Eman, Presidente di Hun- 
ta di Supervision riba un pregunta 
di prensa, a confirma cu e inves- 
tigacion forensico cu a laga haci di 
RDA a keda cla, pero no ta inten- 
cion pa atende esaki awor aki. 

Riba insistencia di prensa kico mas 
0 menos tabata e resultado, Rich- 
ard Eman a duna di conoce cu como 
21 miyon fiorin a ser (mal) gasta na 
cantidad di fiesta. 


Ki fiesta e no por bisa, pero tabata 
checknan cu tabata wordo firma pa 
Alvin Koolman, CEO di e Refineria 
y p’e CFO, Richard Arends, maske 
cu e ultimo aki a bin ta bisa cu nun- 
ca el a funciona como ehecutivo fi- 
nanciero di RDA. 

Segun Richard Eman, hopi pago a 
ser haci, cu no tin nada di haci cu 
operacion di e refineria. 

A ser menciona cu macha hopi 
amigo a haya pago pa servicionan 
presta, pero ki servicio a ser duna 
na RDA no por ser bisa.Pagonan 
masha sospechoso, cu ta hole na 
malversacion, es decir corupcion. 


E Presidente di Hunta Comisario a 
bisa cu e no tin tempo aworaki pa 
dedica tempo n’e raport aki. 

Tur loke e kier ta, pa recupera e re- 
fineria y su terminal, pa busca op- 
eradornan nobo. 

Hopi observador no kier guli e ver- 
sion cu “No tin tempo aworaki”, pa- 
sobra si tin hende a haci nan mes 
culpable na malversacion, e mester 
keda denuncia na Ministerio Pu- 
blico pa persigui esnan culpable 
penalmente. Ta trata di un suma 
di 21 miyon fiorin, kier men ta hopi 
placa. 


Vehiculo militar envolvl den accidente riba LG.Smith Blvd 



DIARANZON mainta den careda di 1 l’or 
Polis mester a bay atende cu un dalmento 
cu nos masha poco sa wak. 

Riba e cruzada di Weststraat cu L.G.Smith 
Boulevard dos vehiculo Militar di Savane- 
ta Kamp a hayanan envolvi den un acci- 
dente. 

Dos vehiculo di Savaneta Kamp bayendo 
direccion pariba a haya nan confronta cu 
un Toyota FJ Cruiser color cora, a yega 
bira nan dilanti. 

Esaki a causa cu e prome vehiculo mili- 
tar a dal duro contra e Toyota FJ Cruiser, 
causando bastante daño material. 
Mirando cu ta trata di militarnan envolvi, 
mester a avisa Marechaussee tambe. No 
tabatin hende herida den e accidente aki. 

AHATA: 

COVID-19 a afecta turismo drasticamente na maart caba 

y Ta duna sosten, guia y conseho 
y Duna guia con pa maneha piaca 
y Ta intermedia pa comestibei 
y Ta intermedia cu utiiidadnan 


Aruba Hotel & Tourism Association (AHATA) 
ta acumula e cifranan di ocupacion y prijs di 
hotelnan tur luna, y pa luna di maart 2020 e 
CEO di AHATA Tisa LaSorte ta confirma cu e 
crisis di COVID-19 a afecta turismo den e luna 
di maart drasticamente. 

MAART 2020 

Ocupacion: 

E ocupacion na hotelnan a baha cu 48.4 punto 
compara cu maart 2019, yegando grado di ocu- 
pacion di 41.7%. Esaki ta un nivel di ocupacion 
cu ta trece perdida financiero. 

ADR: 

E balor averahe di cada kamber (ADR) den 
maart a baha cu 3.5% compara cu un aña pasa, 
yegando $333.25. 

RevPAR: 

E entrada averahe pa tur kamber disponi- 
bel, na maart tabata $138.93; un reduccion di 
55.4% compara cu un aña pasa. 

E crisis a corta nos turismo na mitar den luna 
di maart y na april ta conoci cu tin 0 turista y 0 
entrada na hotelnan di Aruba y otro compani- 
anan miembro di AHATA. 

AHATA ta proyecta cu e situacion di 0 turis- 
mo lo dura varios luna y cu lo experiencia un 
trayectoria di recuperacion hopi largo. 

E realidad ta cu tin hopi compania cu no por 
sobrevivi varios luna sin entrada. 

E situacion sin precedente ta pidi pa accion di 
Gobierno pa ofrece pakete di alivio na sector 
priva, pa por mantene mas hopi compania posi- 
bel den un posicion pa por habri nan porta bek 
y keda ofrece empleo den futuro. 

Sin comercio no tin empleo y no tin entrada pa 
presupuesto di Gobierno. Ademas, nos Gobi- 
erno mester demostra responsabilidad durante 
e crisis desastroso y baha gastonan drastica- 
mente den su presupuesto. 

Awor mas cu nunca ta tempo pa vision, 
sabiduria,responsablidad y accion decisivo pa 
salvaguardia nos pais su futuro. 

Drs. Mervin Wyatt-Ras: 

Mester preveni mas aumento di casonan di COVID 19 



DURANTE un entrevista Parlamen- 
tario drs. Mervin Wyatt-Ras a trece 
su preocupacion padilanti pa loke ta 
trata e virus di Corona, esta COVID 
19. segun e Parlamentario mester pre- 
veni mas aumento di casonan. 

E Parlamentario ta nota cu e cantidad 
di casonan na Aruba a aumenta dras- 
tico te na 74. Desde januari di e aña 
aki Wyatt-Ras a bin ta haci pregunta 
na Gobierno encuanto di e virus aki y 
con prepara nos ta p’e impacto di e vi- 
rus. 

Wyatt-Ras tabata preocupa con ta at- 
ende nos pasaheronan na entrada ora 
nan yega Aruba pa evita contagio. E 
tempo ey ni contesta e no a haya riba 
su preguntanan. E virus aki a inicia 
na Wuhan, China na december aña 
pasa y a plama rond henter mundo 
den 4 luna di tempo. Mundialmente 
un total di 1.424.101 caso na mundo y 
81.889 morto. 

Nos pais tambe ta luchando cu e male- 
sa aki y nos hendenan a ser confronta 
cu un forma di biba mas limita, sin e 
libertad cu nos tabata conoce y cu a 
haci nos asina bendiciona. 


Nos a conoce “social distancing” cu nos 
mester keda 2 meter for di otro, cuar- 
entena, isolacion, “Lock Down”, “Shel- 
ter in Place” durante cual nos no por 
sali fo’i cas durante dia cu excepcion 
di bay botica, dr. supermartket y haci 
ehercicio. 

Nos conoce alabes “Toque de Queda” di 
9 pm pa 6 am durante cual no por sali 
at all pafo. Nos pais awor ta “Locked 
Down” pues niun hende no por sali fo’i 
nos pais ni drenta. Esaki excepcion di 
friends di Gobierno cu si ta drentando. 
Nos hendenan a perde trabou pasobra 
no tin turista y pues nos ingreso prin- 
cipal turismo no tey mas. Muchanan 
ta na cas y nan estudio ta na peliger. 
Tin inciativanan di enseñansa vir- 
tual si. Gobierno a priminti esnan cu 
a perde trabou un suma di Afls.950,- 
sinembargo te ainda nada y awor ta 
bisa te fln di april. 

Wyatt-Ras ta di opinion cu fin di april 
ta mucho laat. ademas mester yuda 
esnan cu no tin ni trabou ni bijstand. 
Wyatt-Ras ta ser aserca dor di cui- 
dadanonan preocupa cu diferente is- 
sue y a manda 61 pregunta pa Min- 
ister Evelyn Wever. Croes, pa Dangui 
Oduber y Glenbert Croes. Ayera taba- 
tin un reunion publico. Wyatt-Ras ta 
spera cu Ministernan por contesta e 
preguntanan. 

Wyatt-Ras a tuma nota cu a sera dife- 
rente supermercado pa motibo cu nan 
no ta practica “social distancing”. 

E Parlamentario ta haya cu mester 
informa e supermercadonan bon y cla 
kico ta spera di nan y evita pa djis sera 
nan pasobra tin hopi hende, especial 
nos grandinan, cu no tin auto pues no 
por yega na un otro supermercado. 


Wyatt-Ras ta señala e discucion cu tin 
tur dia encuanto bistimento di ”mond- 
kapjes” y e ta haya cu tur hende mes- 
ter tin e libertad di bisti ”mondkapje“, 
natural segun recomendacionnan di 
DVG. 

Wyatt-Ras ta trece padilanti cu DVG 
ta forma parti di e cooperacion entre 
paisnan di Reino den cual Hulanda o 
sea RIVM t’e “focal point”. Ta traha 
estrecho cu WHO. E protocol di coop- 
eracion titula International Health 
Regulations a ser firma na Aruba na 
juni 2015 durante e Healthcare Con- 
ference cu ex-Minister Schwengle a 
organisa riba peticion di Parlamento 
di Aruba segun palabracionnan den 
IPKO. A base di esaki a aproba e ley 
encuanto “Infectieziekten”. 

Awor cu Aruba ya caba tin 9 pashent 
di COVID 19 na Hospital y 2 den ICU 
ta urgente pa Aruba por ta prepara pa 
cu esaki. Wyatt-Ras a haci preguntan- 
an e.o. encuanto materialnan pa pro- 
teccion di trahadornan den cuido. 

E Parlamentario ta sinti cu Gobierno 
mester tuma mas medida pa proteha 
nos pueblo di mas contagio. Tocante e 
hoben cu mester a warda pafor y cu no 
a regla transporte p’e despues cu el a 
sali for di SEH, Wyatt-Ras a haci pre- 
gunta tambe pasobra no ta humano 
pa laga algo asina sosode. 

Wyatt-Ras na final a gradici tur pro- 
fesional riba tereno di cuido pa nan 
labornan, nos Cuerpo Policial y tur 
otro ”frontliners” incluyendo esnan 
den ramo social. Na tur cu ta riesga 
nan salud pa cuida, scucha, dirigi y 
proteha otro e Parlamentario ta ex- 
presa palabranan di elogio. 

El 0 tuiTia su tempo pero 


Hustkia a 
pone man 
riba atracador 
di joyeria na 
Ritz Carlton 




j^Mainta 

#1 Online 


PARTICIPACIONIMPORTANTE 


En conexcion cu e situation actual di e Vims Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

notida @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 


AYERA den oranan di madruga y en con- 
exion cu un investigación andando a haci 
un entrada hudicial na un cas na Rooi Bosal 
y a detene un sospechoso, hende homber y 
naci na Aruba. Ta trata aki di L.L.G. di 24 
aña naci na Aruba. 

Ta sospecha e persona di tin di haber cu e 
atraco cometi n’e joyeria na Ritz Carlton 
den luna di januari 2020. 

N’e entrada hudicial aki a haci uso di Team 
di Aresto pa detene e persona aki. 

Y tambe a haya un persona kende a resul- 
ta di ta ilegal di inicialnan: H.A.R.M. di 34 
aña y naci na Venezuela. Tur cos ta hende 
homber. 

No ta exclui cu mas atencion lo por cay. 
Durante entrada hudicial a confisca un auto 
y un bromer na sitio relaciona cu e investig- 
acion andando. 

Otorgamento di plach'i number di 
aña 2020 ta diferente e aña aki 

En conexion cu nos plan di contigencia COVID-19 



Departamento di Impuesto ta participa cu e otorga- 
mento di plach’i number 2020 na publico ta diferente e 
aña aki. Considerando e medidanan vigente pa mitiga 
e riesgo di contagio cu COVID 19, Departamento di Im- 
puesto a opta pa cuminsa otorga plach’i number 2020 
n’e sector comercial y sector publico. 

Ta bon pa tene na cuenta cu e proceso di otorgamento 
pa empresa ta bay a base di afspraak y conforme nos 
plan di contingencia COVID-19. 

Pa haci uzo di e servicio, e empresa mester manda un 
e-mail na info@impuesto.aw cu e lista di number di 
auto, nomber di e persona di contacto y un number di 
telefon en caso mester comunica cu e persona aki. 

E documentonan necesario manera comprobante di 
pago original y polisa di seguro vigente lo mester wor- 
do entrega conforme afspraak. 

Departamento di Impuesto lo duna e empresa e in- 
struccion necesario pa ora di busca e pakete. 
Mientrastanto gerencia ta preparando pa otorga e pla- 
chinan n’e forma mas diligente y responsabel n’e grupo 


mas grandi di persona individual p’asina nan tambe 
por haya nan plachinan di number nobo. 

E partimento den forma personal na publico manera 
antes, no lo tuma lugar. Manera a ser menciona anteri- 
ormente, Departamento di Impuesto ta sigui cu e plan 
pa brinda e servicio di entrega te na porta di cas. Esaki 
no ta cla. 

Actualmente ta preparando e infrastructura, cual ta 
depende di otro partidonan tambe, unda mester tene 
cuenta cu e deber legal pa controla e seguro. Ora t’asina 
leu, Departamento di Impuesto lo duna mas informa- 
cion al respecto. 

Por lo pronto e oficina na edificio anexo na Camacuri, 
caminda ta busca plach’i number, ta habri solamente 
pa empresa. 

Pa registracion di vehiculo di motor of pa entrega 
plach’i, por acudi na oficina principal na Camacuri, 
parti mainta entre 7:45 y 11:30, cerca nos caheronan. 
Departamento di Impuesto ta pidi su clientenan pa 
tuma bon nota di e participacion aki pa evita cualkier 
inconveniencia. 

E pandemianan cu mundo a conoce 


E pandemianan cu mundo a conoce na inicio di su existen- 
cia no ta comparabel. Temponan a cambia. Antes tabata 
papia di miyones y miyones di morto, pero cu transcurso di 
tempo, y hermentnan disponibel, e cantidad di morto causa 
durante un pandemia a baha. 

Sinembargo den e tempo moderno aki pandemianan tin su 
retonan, manera esun di COVID-19 pa cual no tin ni reme- 
di ni vacuna, pero tambe e ta sosode den un mundo cu un 
poblacion di mas di 7 biyon habitante, cu areanan densam- 
ento pobla y paisnan hopi social cu ta causa cu e propaga- 
cion por tuma lugar di un forma mas rapido. 

P’esey ta importante cu loke Gobiernonan ta propaganda 
cu ta e meta: Flatten the Curve y pa logra esaki mester 
practica distanciamento social. Pero prome cu esey ta bon 
pa tira un bista di Aruba mundo a conoce di tur e pandemi- 
anan cu a azota e planeta aki. 

Kico ta e diferencia entre epidemia y pandemia 

Na prome luga, ta bale la pena señala kico ta un epidemia 
y con e ta diferencia di un pandemia. Un epidemia no ta 
nada otro cu un malesa cu ta afecta un cantidad grandi di 
persona, mas cu normal. Mientras cu un pandemia ta un 
epidemia na un escala mas grandi, hopi mas amplio, mas 
di loke a spera. Epidemianan na mundo den transcurso di 
tempo. 

1. PESTE PRETO (SIGLO XIV) 

Peste preto a surgi den siglo XIV y a caba cu mita di e pobla- 
cion Europeo, y ta calcula cu 25 miyon di persona a perde 
nan bida dor di e epidemia. E Peste Preto of Bubonica a 
bira e pandemia mas mortal de historia. 

2. GRIEP SPAÑO (1918-1920) 

Griep Spaño tabata un di e pandemianan mas mortal di 
historia di humanidad ya cu el a caba cu bida di 50 miyon 
persona. Griep Spaño tabata relaciona cu e prome guera 
mundial, conflicto cu no a yuda pa mitiga e consecuenci- 
anan di e malesa sino net lo contrario. 

No ta conoci pakico el a haya e nomber aki, pero e no ta debi 
cu e prome casonan a keda manifesta na Spaña, manera 
hopi a pensa, pero e pais aki tabata e prome pa informa 
e poblacion di su existencia y consecuencianan, ya cu otro 
paisnan manera Francia, unda cu e prome casonan por a 
surgi, a censura e informacion pa evita depresion bou di e 
poblacion. 


3. GRIEP ASIATICO (1957) 

E pandemia aki tabata un combinacion di griep humano cu 
un griep di patonan salvahe. Ta calcula cu el a caba cu bid 
di mas di un miyon persona. 

4. GRIEP DI HONG KONG (1968-1969) 

E griep aki, H3N2, tabata un combinacion di e virus aviar 
y un griep humano. E asina yama “Griep di Hong Kong” a 
caba cu bida di 40.000 persona. E variante aki, cu a aparece 
durante zomer, por ta un cepta mutante cu den poco tempo 
a plama pa henter mundo siguiendo e mesun lineanan di 
difusion cu e asina yama keintura Asiatico di 1957. 

5. HIV (1980) 

HIV, desde 1980, a caba cu bida di 25 miyon di persona rond 
mundo. Mayoria di e victimanan aki tabata den e continente 
Africano, y actualmente ainda e ta sigui ta un peligro. 

6. SINDROME DI BACA LOCO (1990) 

E pandemia aki a ausa panico na mundo debi n’e alarma 
cu e por wordo transmiti facilmente pa ser humano. E sin- 
drome di bacanan local a cobra 150 victima. 

7. VIRUELA 

Atrabes di historia, diferente epidemia di viruela a caba 
cu bida di miyones di persona. Felizmente, Organisacion 
Mundial di Salud a declara cu viruela ta totalmente eradi- 
ca di mundo. 

8. COLERA SIGLO (XIX) 

Colera a causa cerca di 20 000 victima na Francia durante 
siglo XIX. Awor e malesa aki ta casi eradica n’e paisnan 
industrialisa. Sinembargo na algun pais Africano of Sur 
Americano ainda e ta causa victima. Ademas di keintura y 
dolor na bariga, colera sa mata esnan afecta debi principal- 
mente na deshidratacion cu den hopi caso ta practicamente 
imposibel di para debi n’e velocidad cu e curpa ta perde 
likido door di diarea. 

9. GRIEP AVIAR (2003) 

Griep Aviar a caba cu bida di 250 persona na Corea. Ade- 
mas, a sacriflca miles di pareha pa controla e epidemia. 

10. INFLUENZA AHINI (2009) 

E Influenza AHlNl tabata un pandemia, cu ya a plama pa 
varios region geografico, cu su origen ta bini di un variante 
di influenza A di origen di porco. 

Booshi Wever: 

Gobiemo atrobe kier regla e 
transhipment y refineria den pura 
manera a sosode cu e presupuesto 



Gobiemo y Parlamento den e temponan 
dificil aki NO ta practica transparencia 
necesario den decisionan cu ta wordo 
tuma. Ora wordo puntra pa responsabilisa 
e decisionnan, ta core colga esakinan na 
kapstok cu yama Coronavims. 

UPP ta pidi nos Creador pa mas pronto cu 
ta posibel nos sali for di e pandemia aki, 
pasobra mas cu e plaga perdura, mas e otro 
plaga di compcion y di faboritismo politico 
na gmpitonan ta sigui, bou di capa di un 
crisis nacional di salud, labor, financiero y 
economico. 

Algun dia atras nos a mustra riba social 
media, cu nos no ta comprende kico t’e 
urgencia n’e momentonan aki pa pusha e 
ley pa exonera CITGO asina liher dor di 
Parlamento. Nos a mustra tambe con den un 
frega di wowo a trata e ley di presupuesto 
2020, mientras cu nada no ta cuadra mas. 
Pero si a bin pa pidi aporderacion pa bay 
presta 1.3 biyon, sin cu tin un plan y vision 
hinca den otro. Mas tristo ta cu Parlamento 
no ni tuma e tempo necesario pa discuti e 
presupuesto na un forma serio y profundo. 
Siman a pasa, den un forma relampago a bay 
pidi Parlamento pa trata e ley di apoderacion 
pa terminacion di contracto cu CITGO. Nos 
ta bin comprende cu, segun Prome Minister, 
diaranzon dia 8 caba, ta trata e ley aki. UPP 
ta keda puntra, pakico hustamente awor cu 
Amba ta den un necesidad financiero dor 
di e crisis di Coronavims, nos ta wak cu 
Gobiemo ta scoge pa exonera CITGO di su 
obligacionnan pa cu Amba. 


150 miyon dolar, sin mas ta wordo exonera, 
bou di e pretexto cu lo no tin nada di saca 
for di compania, cu excepcion di e 16 miyon 
dolar di impuesto. 

Nos por a mira cu e lideman di fraccion a 
manda un carta pa sr. Gobemador, pa urgi 
na su persona pa intermedia den asunto di 
ayudo financiero di Hulanda, pa evita cu 
por bin escalacion aki na Amba. 

Dicon nos no a warda kico Hulanda ta bay 
haci? Hasta nos tin comprendi, apesar cu 
Amba lo no ta haciendo su huiswerk manera 
mester, cu CAft lo ta den cierto forma 
positivo na Conseho di Minister di Reino 
pa yuda den e crisis aki. Y di e manera aki 
nos como pais lo ta den un mihor posicion 
pa negosha un miho deal? 

E conferencia di prensa di diamars 8 di 
september, di e Raad van Toezicht di RdA, 
aparentemente tabata pa trata na splica cu e 
“ALGEHELE KWIJTSCHELDING” aki ta 
nos unico opcion ya cu e contrato di mas di 
2000 pagina lo no ta sirbi. 

Un contrato strangulante cu 20 miembro 
di Parlamento a bay di acuerdo hunto cu 
Gabinete Mike Eman II incluyendo varios 
Ministeman manera Otmar Oduber, Mike 
de Meza, Arthur Dowers, Benny Sevinger 
y Richard Arends. 

Un contrato strangulante cu taperhudicando 
Amba. Anto awe varios di e personahenan 
aki ta sea den Gobiemo of ta den Parlamento. 
Cu excepcion di brochi e OCTOPUS y 
SCORPION, cu ta resulta awor di ta sinta 
den e Raad van Toezicht di RdA. 

Pero nan tur awor ta den proceso pa 
EXONERA CITGO y na mes momento 
pa LABA CABES CU SHAMPOO Y 
CONDITIONER di tur e actoman cu na 
2016 tabata pensa den nan “partido” y no 
den pais y tabata pensa riba “next election”. 
Y nan tur tabata den e contienda pa mira 
ken lo sali e heroe cu a percura p’e contrato 
aki wordo firma. 


Aruba ta pasanclo dcn tempo hopi dificil! 

Tristo pa mira con nos gobierno y coalicion ta uzando e crisis 
pa pasa nan leynan den forma di NOODWET! 

E LEV DI APODERACION Dl TERMINACION Dl 
CON I RA IO CU Cl I GO l A NECESARIO NA E 
MOiMENTONAN AKI? 

PA COLMO COALICiON AINDICA CV NO I IN 
NECESIDAD PA HACI PRECI NTA! 

TA BAY EXONERA C ITGO? KEN TA BAY HAVA 
TERMINAL? DICON NO ASl ECH GO? 
LABAMENTO Dl CABEZ TIN? 


Pues UPP ta premira, cu atrobe nos lo 
bay haya un reunion cu practicamente 
si ta posibel, lo wordo pasa como 
“HAMERSTUK” uzando e kapstok di 
CORONAVIRUS. Nos lo bolbe bay wak 
un Parlamento bashi, na unda cu un pa 
un lo bay vota p’e ley aki. UPP ta keda 
cu e pregunta si tur PARLAMENTARIO 
NOBO Y DIFERENTE a haya e contrato 
di 2000 pagina pa lesa te cu nan bay asina 
leu pa duna CITGO e “ALGEHELE 
KWIJTSCHELDING” aki of nan ta tuma 
“for granted” loke cu Gobiemo y Raad 
vanToezicht di RdA a presenta awe? 

Dicon no ta pone e “contrato di 2000 pagina” 
digitalmente riba website di Gobiemo 
available pa pueblo wak? 

Nos a tende e cantaleta pa varios aña di 
cu AVPOR no a duna ningun copia di e 
contrato. Nos por a mira nos MINPRES 
actual na 2016 expresa su preocupacionnan 
(https://www.noticiascandela.informe25. 
com/.../amba-evelyn-we...), cu nos tambe 
ta comparti. Dicon awor mester termina 
e cos aki den forma di un “bulldozing”? 
Nos a tende di placa cu supuestamente 
mester a bin p’e proyecto, pero cu nunca 
a yega. Gobiemo a priminti cu lo haci un 
investigacion pa derochamento di placanan 
cu tabatin. Unda e resultado di esaki ta? 

A cuestiona consehero principal di Mike 
Eman y Mike de Meza, esta primito 
Richard Arends. Nos por a tende y lesa di 
fanaticonan di Gobiemo, cu e meneer aki 
lo mester ta cera. Pero awor primito, den 
Raad van Toezicht, lo permiti esaki? Of ta 
trata aki di un episodio mas di “Cuanto vale 
el show” pa tene e fanaticonan contento? 
Atrobe e criminalnan aki lo getaway 
mescos cu e compcion den Serlimar? Awor 
cu Serlimar a wordo laga den su patarata, 
ata meneer atrobe den Raad van Toezicht. 
Di berdad nada a cambia, ta conclusion di 
partido UPP di Booshi Wever. 

Condecoracion Real 2020 adapta 
lo tuma lugar diabierna 24 di april 

Kanselarij der Nederlandse Orden a anuncia riba 25 di maart pasa cu 
e Condecoracion Real (Algemene Gelegenheid - lintjesregen) planea lo 
continua riba 24 di april proximo, aunke na un manera adapta. 

Dia 23 di april Gobernador, Alfonso Boekhoudt, lo tuma contacto telefo- 
nico cu e ciudadanonan Arubiano cu lo ricibi un Condecoracion Real pa 
informa nan cu Su Mahestad e Rey tin e placer di condecora nan den un 
Ridderorde. 

Dia 24 di april lo publica un edicion special di e Gaceta Oficial (Sta- 
atscourant) den cua nomber di tur e condecoradonan ta menciona. 


Di e forma aki tur esnan cu a haci un contribucion special na comunidad 
tog por haya nan aprecio, aunke entrega di Condecoracion Real mes no 
por tuma lugar mas riba 24 di april. Debi cu e ceremonia di entrega di e 
Condecoracionnan Real no por tuma lugar riba 24 di april, lo busca un 
momento denter di Reino unda ainda e por tuma lugar. 

Riba ki fecha e por tuma lugar ta depende di desaroyo di e coronavirus. 

Den linea cu adaptacion di Condecoracion Real 2020, e Oranjeviering 
anual, un recepcion festivo ofreci dor di Gobernador na ocasion di haci- 
mento di aña di Rey, tampoco lo tuma lugar e aña aki riba 24 di april. 




Parlamentano drs. Shailiny Tromp-Lee cu 
palabra di gradicimento y deseo di forsa 



AYERA, 8 di april 2020, a trata e crisis y maneho encuanto COVID-19 
den Parlamento. 

Shailiny Tromp-Lee a cuminsa su discurso durante reunion publico ca- 
minda el a gradici y desea forsa y hopi sabiduria y inteligencia na Gobi- 
erno, Crisis Team, Operationeel Team y tur trahador cu ta traha den e 
sector di cuido y di husticia. 

Tambe na tur comerciante cu ta sostene e proceso necesario pa nos fami- 
anan por tin aceso na tur loke ta forma parti di nan necesidad basico. 

Alabes Shailiny Tromp-Lee a manda palabra di forsa y aliento pa tur cu 
ta lucha cu e virus aki y tambe pa nan famia. Tambe pa tur nos pacien- 
tenan den hospital cu no por ricibi bishita y mester pasa e tempo dificil 
aki nan so. 

10 Persona deteni durante 
Toque de Queda di diamars pa diaranson 






DIAMARS anochi pa diaranson mainta durante e 
Toque de Queda un total di 10 persona a wordo deteni. 
Manera por mira e cifra ta keda abou, pero di parti auto- 
ridad no mester tin ningun mes y ta di compronde esey. 




E prome detencion cu tabata algun minuut despues 
di 9’or un bushalte, riba Green Corridor altura di Pos 
Chikito. No ta conoci si e persona aki lo por tabata war- 
da un trasnporte pasa e ora ey. 

Otro detencionnan a sosode na Yara, Boliviastraat y al- 
gun otro lugar mas. Aki dos dia ta weekend atrobe y 
Biernes Santo, eynan nos lo por mira un aumento atrobe 
den e cantidad di personanan deteni relaciona cu e TDQ. 

"SIMAN SANTO" 

Sinti bo curason cu Amor y cu dolor 
p’e ser keri cu a bai lagabo y awor 
abo ta recorda e momentonan pasa 
sentimentonan bunita por a expresa. 
Imagina bo awor cu den siman Santo 
cu Jesus a muri na cruz sacrificando 
su mesun bida pa salba nos picanan 
sin pidi nada na ningun di su yiunan. 

Kico lo mi perde si por a retrocede 
si despues cu a lucha hopi pa mi fe 
si den bida tabata testigo di milager 
djis pa goso lubida asina mi deber 
Por recorda e solo hecho cu un dia 
a sufri sin keha hasta bofta,calumnia 
su carni a wordo sangra,tur a golpie 
y cu un corona di sumpiña a corone 
Con por ta posibel di mira ingratitud 
unda hopi ta lubida Dios cu nan actitud 
enbes pidi Dios manda su misericordia 
pa pordona nos pica y treciendo alegria. 

Tuma tempo den e dianan di cuarentena 
pidi Dios pa kita e virus aki cu ta condena 
bida di hende tresiendo agonia y morto 
limpiando su Universo di peste di tur sorto. 

2 Cronicas 7:14 

Corda cu yiu di Dios si a muri crucifica 
pa cada un di nos por haya pordon 
hasta na crus a pidi den sclamashon 
“ PORDONA NAN TATA.” 

Lucas : 23 -34 


Tuma Siman Santo pa reflexiona 
riba e 7 palabranan di Jesus na cruz 
Lucas. 23: 34 , Lucas. 23: 43 -46 
Juan. 19: 26-27-28 , Mateo 27: 46 

Autor :Omaira I.Rordiguez-Britten 


Bureau City Inspector kier a pidi tur hende 

Pa no tira sushi di cas 
den mondi y tampoco 
rond di nos damnan 



NOS di Bureau City Inspector a bin constata cu 
tin hopi hende cu ta haci nan cura di cas limpi 
awor cu nan ta na cas pero kier deposita e sushi 
aki den mondi. 

Mirando e crisis di e corona virus cu tin SERLI- 
MAR tin e Dump sera pa publico. Robby Rosel kier 
a pidi tur hende pa por fabor no tira bo desperdi- 
cionan den mondi ni tampoco rond di e damnan 
rond Aruba. 

Recintemente nos a bin constata cu tin hende cu 
ta cuminsa tira desperdicio rond di e damnan di 
awa p’e cunuceronan por muha nan berdura. Se- 
gun Robby Rosel e ta kere e mihor solucion pa cu 
esaki ta bishita of yama SERLIMAR y busca un 
baki pa bo por tira tur bo desperdicionan aden y 
SERLIMAR mes lo hiba esaki dump pa bo. 

Tene cuenta si pa no tira sushi di cas den e baki- 
nan special aki. Serlimar lo sigi recoge bo sushi di 
cas regularmente. Semper por yama nan pa nan 
por splicabo mas mihor. 

neglisha pa sanea y inova 


cu a resulta den un desempleo di 30%, 
den sombra! No ta por nada cu segun 
e analisis di Standards & Poor’s Aru- 
ba ta figura n’e posicion di mas halto 
riba e lista di pais mas afecta (eco- 
nomicamente) pa e pandemia. 

POSICION SOLITARIO 


Pa: Armand Hessels 

Sin duda (pueblo di) Hulanda, a pesar 
cu e mes ta sufri di e consecuencian- 
an social-economico serio di e crisis 
global aki, lo ta dispuesto pa duna un 
man pa Aruba (y e otro islanan!) por 
wanta te cierto punto e slanan mas 
duro. 


PA mas di 30 aña Aruba ta un pais 
autonomo den Reino. Gobernashon a 
caracterisa su mes primordialmente 
pa neglisha structuralmente e ad- 
vertencia- y recomendashonnan, en 
particular pa cu e maneho di per- 
sonal, e administrashon financiero y, 
despues, e expansion sin limitashon 
di kamber di hotel. 

Gobierno tabata sa mihor y a ricibi 
sosten ciegamente di Parlamento. A 
rechasa eventual ‘metemento’ di Hu- 
landa di biaha como recolonisacion. 
E consecuencia principal: Un debe 
inpagable cu pago obligatorio di in- 
teres sumamente halto. 

Esaki t’e causa principal cu Aruba a 
drenta e crisis actual di Corona como 
un paciente moribundo sin ningun 
posibilidad pa wanta sla. 

RECORD 

E crisis actual sin mas tin consecuen- 
cia hopi serio y di largo durashon pa 
Aruba. P.e., e surplus di presupuesto 
di mas o menos Afl. 40 miyon a keda 
transforma den un solo tiro den un 
fayo presupuestal di Afl. 1,3 biyon. 
Nos economia cu ta depende riba un 
solo fuente, pa tempo indefini lo keda 
practicamente totalmente asfixia. 

E posibilidad ta existi cu desem- 
pleo lo crece di apenas 5% pa 50%. 
Pasobra ta anticipa cu mas o menos 
25.000 empleado riba un cantidad 
total di 46.333 (segun SVb), lo perde 
nan trabou. 

Esaki ta un desaster di tamaño gi- 
gantesco cu hasta ta pone e conse- 
cuencianan di cierre di Lago na 1985, 


Manera ta di custumber, Aruba ta 
tuma un posicion solitario den Re- 
ino encuanto combatimento di e cri- 
sis. Hulanda, incluso e islanan BES, 
Corsou y Sint Maarten a scoge pa 
combati e crisis, financiando par- 
cialmente empresa, specialmente pa 
paga e gastonan di personal. 

Asina ta spera di mantene mas o me- 
nos e sistema economico, mientras cu 
no lo cay mucho retiro innecesario. 
Pero Gobierno di Aruba a scoge p’e 
mes percura (parcialmente) pa pago 
di personal. 

Segun sector comercial, esaki por ta 
fatal pa su sobrevivencia, special- 
mente si e crisis dura largo. Conse- 
cuentemente e recuperacion necesa- 
rio pa medio di empresa lo tuma mas 
tempo di manera cu situacion di Aru- 
ba lo sigui empeora. Un problema 
adicional ta cu Aruba mes no ta dis- 
pone di e medionan financiero nece- 
sario pa financia cualke scenario. 

SANEA 

Bou di e circumstancianan aki ta 
comprendibel cu Aruba ta acerca 
Hulanda pa sosten financiero. Se- 
gun Banco Central, p’e aña aki so, 
tin mester di Afl. 1,3 biyon adicional. 
Probablemente esey ta encera e gas- 
tonan excesivo di un aparato guber- 
namental cu a crece disproporcional. 
Tanten no coregi e situacion aki, nin- 
gun entidad financiero lo deposita su 
placa den e poz sin fondo aki, y mas 
ainda pasobra ta hopi dudoso cu Aru- 
ba lo (por) paga e placa aki bek. 


Pero no por spera cu e lo paga tambe 
pa e consecuencianan di decada di 
malgobernacion, c.q. criminalidad 
gubernamental di parti di Gobierno 
consecutivo. 

OBLIGA DI GULI MANDA ABAO 

Esey ta nifica cu cualke entidad finan- 
ciero lo duna asistencia solamente 
bou di condicion pa por fin concretisa 
e tantisimo recomendashonnan di tur 
(inclusivo nos propio!) instancia(nan) 
pa sanea. Ta trata entre otro pa re- 
duci e aparato gubernamental. 

Retiro directo di personal sin mas 
bou di e circumstancianan actual ta 
practicamente imposibel pa motibo 
social. Pero, anticipando recupera- 
cion economico, por crea areglo di 
transicion. 

Por ehempel cu personal di mas di 
Gobierno ta bin prome na remarca 
pa trabou den hotel cu ta bin cla 
prome cu ta otorga permiso di trabou 
pa personal di exterior cu tin califica- 
cion similar of hasta menos. 

Como cu no ta anticipa cu Hulanda 
ni instancia financiero lo pone henter 
e suma cu Aruba ta pidi disponible 
mientras cu e crisis probablemente lo 
tin efecto riba largo plazo, ta inevita- 
ble cu Gobierno y e otro partnernan 
social lo mester economisa (severa- 
mente?!). Pasobra como cu pa masha 
decada no por a logra financia tur 
gasto di Gobierno cu un ocupacion di 
hotel di 90%, mester ta cla cu esey 
no lo logra di ningun manera cu un 
ocupashon di 0%. Pa tur hende esey 
ta un pilder amargo. 

Parlamentano Alan Howell 

Awor loke ta conta ta nos pais y nos hendenan 



DURANTE reunion publico di Parla- 
mento pa atende e tema di Corona Vi- 
rus, Parlamentario Alan Howell a indi- 
ca cu por hiba e reunion den un ambito 
politico, humano of di Reino, pero e ta 
scoge pa bay riba e aspecto humano. 


Presidente di World Health Organiza- 
tion (WHO) a avisa for di cuminsam- 
ento loke lo bay pasa na momento cu e 
virus aki bati na bo porta y cu mester 
prepara. 

Fesey e ta bisa cu e ta hopi contento con 
nos Gobierno ta atendiendo e situacion 
y a pidi tur Minister pa sigui atende 
e situacion asina, pa sigui ta calmo y 
sigui scucha di pueblo. 

Tambe a encurasaha Gobierno pa tuma 
medidanan drastico, pasobra esakinan 
t’esnan cu lo yuda scapa nos pais. 

“Awor no ta interesa ken e ta afecta riba 
nivel individual, awor loke ta conta ta 
nos pais, nos hendenan. 


Ta nos pueblo, nos hendenan humilde 
ta bin prome”, Alan Howell a declara. 
Den e cuadro aki el a puntra Minister 
di Asunto Social con a para cu esnan cu 
nan bijstand a wordo blokea? 

A puntra Premier si por mira e posibi- 
lidad pa evita rijnan largo pa paga awa 
y coriente, y mas bien duna e chens pa 
hendenan por paga nan cuenta despu- 
es, promoviendo asina e ‘social distanc- 
ing’. 

Finalisando Alan Howell a pidi Aruba 
pa uni y keda trankilo, pa obedece y 
asina nos gana e guera contra e virus 
aki y pa nos isla y nos hendenan bolbe 
florece riba tur nivel. 


Parlannentano Dellanire Maduro di POR 

No solamente mester bay 


na ^flatten 
pero na 

Parlamentario Dellanire Maduro, lid- 
er di fraccion di POR durante reunion 
publico den Parlamento riba e topico 
di Corona Virus, tabatin diferente pre- 
gunta riba e situacion na Aruba. 

Entre nan el a pidi si por splica kico ta 
compronde bou di transmision local? 

Igualmente a puntra riba e ‘case defl- 
nition’ cu a cambia manera Premier 
a menciona, con esaki a cambia, es 
decir, cua t’e criteria actual pa un per- 
sona wordo getest? Y si e ta conoci pa 
comunidad? 

Na ki momento lo inicia cu ‘steekproef 
testing/teniendo cuenta cu e porcen- 
tahe di persona asintomatico ta mas 
grandi cu lo cual inicialmente a pensa? 
Kico Aruba ta deflni bou ‘Local Trans- 
mision’. 


the curve^, 
the curve^ 

Cuanto caso Aruba tin cu no ta conoci 
nan origen di infeccion? 

Fraccion di POR ta para pa total shut- 
down di 14 dia pa yuda no solamente 
na ‘flatten the curve’ pero pa tambe 
yega na ‘0 the curve’ pa por start eco- 
nomia local mas pronto posibel, cu un 
protocol estricto pa delivery di botica y 
supermarket. 

Kico ta opinion di Gobierno pa locual 
ta un total shutdown? 

Importante di esaki no solamente t’e 
parti di salud, pero tambe mirando cu 
e efectonan economico ta bisa cu entre 
mas largo e crisis aki continua, mas 
diflcil e lo bira specialmente e compa- 
nianan chikito sobrevivi. 



Den e cuadro aki ta importante pa re- 
salta cu no ta solamente sector priva 
of sector publico sino tur 2 tin cu bay 
sacriflca y den esaki partido POR ta 
convenci cu Gobierno mescos cu sector 
priva mester bay reduci su gastonan di 
personal y operacion temporalmente. 

Finalisando Dellanire Maduro como 
lider di fraccion di POR a haci un 
yama di union nacional pa enfrenta e 
crisis actual y pa atende cu Hulanda 
riba nos posicion dentro di Reino Hu- 
landes. 

Orario di negoshi pa 
publico durante Siman 
Santo 10-13 april 2020 

Departamento di Asunto Eco- 
nomico, Comercio y Industria 
ta anuncia cu den cuadro pa en- 
forsa social distancing pa evita 
contagio di COVID-19, e mane- 
ho di orario di negoshi pa publi- 
co lo ta lo siguiente: 

Diabierna 10 di april 2020: Sera: 
Diasabra 11 di april 2020: 6.00- 
20.00 ora: 

Diadomingo 12 di april 2020: 
Sera: 

Dialuna 13 di april 2020: 9.00- 
20.00 ora 

Esaki no ta conta pa pompstations, 
botica, take-away y food delivery. 


Ai^ra 

^^ 

& 0temeUwiCf 

Cu inmenso dolor na nos curason, 
nos ta anuncia fayecimento di: 



Chon Sing Chin 

Mihor conoci como"John" 

Na edad di 92 anja 
*05 mei 1927 Kuching, Sarawak 
t06 april 2020 Aruba 

Na nomber di su: 

Esposa: 

Juliana Chin-Ho SackWa 
Yiunan: 

Dennis Chin y famia na Hulanda 

Jores Chin 

Willy Chin y famia 

Vivian Chin y famia na Miami 

Nieto y nietanan na Hulanda y na Merca: 

Jeannet, Daniel, Alicia, Genevieve,Tiffany, Patricky 
Denna 

Bisiña y amigonan: 

Nel Krozendijky famia 
Cita Roos y famia 
Olindo Koolman y famia 

Y demas famia y amigonan hopi pa menshona 
Acto di despedida lo tuma lugar den seno familiar 


Den caso di e crucero Portugues.... 

Tripulantenan di boto Guardacosta 
Venezolano a tira riba nan prome 



WILLEMSTAD - Ta reina un silencio 
rond di e caso caminda un barco di turista 
Portugues a ‘ram’ un boto patmyero di 
Guardakosta Venezolano siman pasá y 
supuestamente a bin sconde na Corsou 
siendo cu nan a bin bunker. 

Un fuente Venezolano ayegá na 
Guardacosta Venezolano “Naiguatá” a 
revelá algun dato cu e Venezolanonan no 
a reconoce, esta cu ta di nan parti nan a 
basha bala riba tripulantenan di e barco 
crucero Resolute. 


...e barco Guardacosta 23 ARB Naiguatá 
cu e crucero Portugues a zink. 

Como pensionado oficial naval, e 
informante a lamentá cu un nave di 
Guardacosta a huy, pasobra esey lo causa 
pena den curazon di cualkier nabegante. 
Mas aun pasobra no ta un barco simpel, 
pero uno di 100 meter largo cu capacidad 
pa 60 tripulante. E zinkmento a causa 
dolor, pasobra un barco riba laman no 
tin ideologia ni tampoco ta sufri di e 
enfermedad cu yama Castro-Comunismo. 

E barco a consisti di factoman di entrega, 
pasion pa laman y dedicacion profesional. 
Un profesional destacá manera Vice 
Almirante Jesus Enrique Briceño 
Garcia como éx Comandante General di 
Armada a dicta esey. 

E pensionado ofisial a splica cu e 
simbolo si operatividad pa un armada ta 
tripulantenan profesional y no manera 
nan hefenan cu ta mucho corupto criminal 
y ta sacrificá tur kos basta nan gana placa 
cu nan actonan. 


E1 a sigi bisa cu indignacion cu ningun 
hende por proclamá nada sin tin resultado 
di un investigacion pa sa kico a pasa 
realmente. 

E caso mester ta den man di Inspectoria 
General di Armaday tamashadespreciabel 
palesacomentario di articulista, kendenen 
ta mofa abiertamente dje drama den cual 
e tripulantenan a pasa. 

E mes a pasa 17 aña nabegando como 
alto oficial y ta rechasa tur speculacion 
di hendenan cu no tabatey ora acidente a 
sosode. 

E veterano a conta cu ta masha cos por 
a pasa, pero ningun hende por dicta 
veredicto sin tabatey. 

E Vice Almirante Briceño Garcia ta di 
opinion cu promé cu mester chéck ta si 
e personal di e Guardacosta tabata bon 
prepará. 

E comunicado cu e hefe militar 
Venezolano, Vladimir Padrino López a 
duna ta totalmente incompleto. 

Doño di e barco Resolute te empresa 
Columbian Cruise Services y historia 
a mustra cu e barco tabata envolvi den 
varios incidente y no ta promé biaha cu 
e ta dal den otro barco cu gran velocidad. 

Armada Venezolano a publicá un video 
caminda por mira cu for di e Guardacosta 
nan tabata tira cu scopét riba Resolute y 
ta despues di esey e capitan a embmest e 
Guardacosta. 

Oficialnan Venezolano no ta compronde 
dicon e capitan di e barco no a laga nan 
chéck su barco y ta straño cu na momento 
cu coronavirus ta asota henter mundo e 
barco ta keiro cu turista. 

Benny Sevinger 



Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruba's #J 

UN SNECHI DIPAEABRA DI DIOS 

DIADOMINGO Dl RESURECCION 12 di april 2020 

1 lect: Ech 10, 34. 37-43 
Salmo 118 

2 lect: Col. 3,1-4 otl Cor 5,6-8 
Evangelio: Mainta: Hn 20,1-9 /Anochi: Lc 24,13-35 

Riba prome dia di siman, mainta tempran mientras tabata scur ainda, Maria Magdalena a bay 
bishita e graf. El a mira cu a kita e piedra cu tabata poni na boca di e graf. El a core bay 
cerca Simon Pedro y e discipel stima di Hesus y a bisa nan: “Nan a coge curpa di Señor bay 
cu nE y nos no sa unda nan a pon’E!” Pedro y e otro discipel a sali bay na e graf. Nan dos 
tabata core, ma e otro discipel a core mas lihe cu Pedro y a yega na e graf prome. El a sak 
wak paden y mira e pañanan di lino, ma e no a drenta. Simon Pedro a bini su tras y a bay 
paden.EI a mira e pañanan di lino y e lenso, cu a mara na Hesus su cabes, poni un banda. E 
lenso no tabata hunto cu e otro pañanan, ma e tabata dobla poni na canto. E ora ey e 
discipel, cu a yega prome, tambe a drenta. El a mira y kere. Echo ta cu na e momento ey 
ainda nan no a comprende e palabranan di Scritura cu ta bisa cu Hesus mester a lanta for di 
morto. 



Palabra di Señor! ^ r\ ^ 

MENSAHE jYr / 

Fo’i awe den nos liturgia ta resona e antifona: “Esaki ta e dia cu Señor a 

traha. Ban celebr’e cu alegria”.Cu tur rason nos ta yama ^ ® pasco aki 

Pasco Grandi, pasobra no tin acontecimento mas grandi gv den historia di 
humanidad cu no ta resureccion di Cristo cu nos ta celebra awe cu hopi alegria y hubilo.Nos 
tin rasonnan pa kere den resureccion di Hesus?Evangelio di awe ta mustra nos graf bashi. 
Maria Magdalena ta busca curpa morto di Hesus y ora e no hay’e, e ta kere cu algun hende 
a hort’e. Pedro y Huan ta haya e mesun imagen, pero nan ta kere cu Hesus a resucita: “Nan 
a mira y nan a kere”.Dicon graf bashi tabata suficiente pa nan kere den resureccion? 
Pasobra nan conoce e Scrituranan. Nan a corda cuanto biaha Hesus mes a ripiti na nan cu: 
“Despues di tres dia lo Mi lanta fo’i morto”.Despues nos ta haya diferente aparicionnan di 
Hesus y finalmente testimonio di apostelnan y prome cristiannan cu a entrega nan bida pa 
causa di Hesus. Si Hesus lo no a lanta fo’ morto, ken lo sacrifica su bida den su nomber?San 
Pablo ta bisa: “Si Cristo no a lanta for di morto, tanto loke nos ta predica, como boso fe ta sin 
sentido...” (1 Cor 15,14). 

Sin resureccion di Hesus nada lo tabatin sentido den nos bida: ni Iglesia, ni sacramento, 
mandamento, oracion pa enfermo, pa defunto. Pa colmo nos lo sigui biba den nos 
picanan.Pero despues den versiculo 20, Pablo ta confirma cu resureccion ta un echo.Pa nos 
kere den resureccion ta importante pa studia Bijbel, analisa testimonio di esnan cu a mir’E 
bibo despues di Su morto y tambe studia magisterio di Iglesia.Resureccion ta confirma cu 
Hesus ta Dios, cu tur Su siñansa ta berdadero. Nos cu ta kere den dje ta e hendenan mas 
privilegia, pasobra nos a pone confiansa den Esun cu tin poder riba pica y morto. Cristo a 
resucita. Aleluya!!! 

ORACION 

Na Bo Señor tur honor y g!oria!!! 

PROPOSITO 

Renoba bo compromiso cu Hesus y Su Igiesia, pa bienestar di bo alma. 



Diadomingo, 19 di april ta Fiesta di Divino Misericordia. 
Probecha henter siman aki, cu nos ta den nobena di Divino 
Misericordia, pa resa e Coronilia y pidi misericordia pa nos isia Aruba. 

Cifra di corona ta stabil.... 

Pasco tur hende mester keda cas!! 



CORONA 

UPDATE 


WILLEMSTAD - Ayera mainta dokter Izzy 
Gerstenbluth a raportá e ultimo cifranan 
tocante coronavirus y a conta cu te awor a 
tést 217 persona y 13 a keda positivo. 

Di e 13 personanan aki 7 a recupera y un 
a fayece y un ta den hospital ainda y ta pe- 
sonal medico ta vigilando 4 hende na cas. 
Salubridad tin 32 hende cu nan ta moni- 
toreando intensivamente y despues di a 
test esnan cu a drenta pais ora a sera fron- 
tera, 9% a resulta limpi. 

Dr. Izzy Gerstenbluth a ofrece pa hende- 
nan cu kier pasa test, nan yama pa bay 
controla nan pa evita cu e pais ta plama 
den nos pais. 



Ta anuncia fayecimento di; 

Rlcardo Eiino Winklaar 

mihor conocl como Cai o Papai 


Respectivamente Tata y Abueio di nos Directornan 
Victor N. Winklaary Victor R. Winklaar 
y Suegro di Sucilla Gopal 

Cu Papai sosega na paz. 


Si tin hende na cas cu no tin curashi pa 
yama dokter di cas, yama dokter libre- 
mente sin miedo, pasobra e no ta duna 
stigma. 

Mahairo Isenia Hefe di Comunicacion di 
Gobierno despues a anuncia cu diabierne 
awor ta Bierne Santo y dianan di Pasco cu 
ta dianan liber. 

Mahario a para keto na loke mester sos- 
ode, tur regla ta keda vigente y cu punto 
di salida ta cu tur hende ta keda cas. Si 
mester bay trabou of botica, sali haci re- 
pondi y bay cas bék. Durante e dianan ey 
Toque de Queda ta valido. Por lo pronto 
tur diadomingo supermercadonan ta será. 

Riba Biernes Santo yi di dos dia di Pasco 
mester wak horario di cada supermercado 
individual. 

Tin cu ta será completamente será tambe. 
Dia di Pasco di Resureccion tambe tur cos 
ta será. 

Dor cu Biernes Santo ta será ta pidi tur 
hende para keto cu si awe por haci com- 
pra, no warda te Biernes Santo. Lo tin 
transporte cu bus chiquito, pero Biernes 
Santo y Pasco convoi no ta core. 

Cu profundo dolor na nos curason pero agradecido na Dios di por a comparti 
tur añanan cu nos. Nos ta anuncia cu a bai sosega den brasa de señor, nos 

querido tata, welo, bisawelo, omo y primo: 



Ricardo Elino Winklaar 

Mihor conoci como "Cai" of "Papai" 

* 18 Augustus 1921-^6 April 2020 


Na nomber di su: 


Defunto esposa: 


fPetra Alexandrina (Ale) Winklaar-Kelly 


Yuinan: fRichard y Jacky Mercera y famia 


Viaor (Toko) y Ramona Winklaary famia 
tNelson (Nel) y Yolanda Winklaar y famia 
Heinrich (Tati) Winklaary famia 
Lativa (Tifa) Winklaar y Janchi Broadbelt 
Richardina (Dinke) Chirino-Winklaar y Chio y famia 


Ayudantenan: Rosa, Gisela, Ira y Rob 

Nietonan, nietanan, bisanietonan, bisanietanan, primonan, primanan, swa, 
cuñanan, sobrinonan, subrinanan, ihanan, bisiñanan, amigonan, conocirnan, 
ex coleganan di Lago y schutterjj, empleadonan y bon clientenan di Panaderia 
del Pueblo y Toko Dakota y demas famianan den exterior. 

Nos no lo ricibi bishita di condolencia na cas pa motibo di e situacion actual 
relaciona cu salud publico. Famia ta opta y informa cu lo tene e acto di entiero 
den seno familiar. Nos lo aprecia y ta ricibi condolencia via telefoon, whatsapp, 
facebook y via email na condolencia@winklaar.com 

Winklaar Holding N.V 
Panaderia del Pueblo N.V 
Toko Dakota N.V 
Latif Apartments N.V 


Ta anuncia fayecimento 
di su fundador 


Ricardo Elino Winklaar 


Cu profundo dolor na nos curason pero agradecido na Dios di pora comparti 
tur añanan cu nos. Nos ta anuncia cu a bai sosega den brasa de señor, nos 

guerido tata, welo, bisawelo, omo y primo; 


Ricardo Elino Winklaar 


Mihor conoci como "Cai" of "Papai" 

*18Augustus 1921 -t6April2020 
IMa nomber di su: 

Defunto esposa: Alexandrina (Ale) Winklaar-Kelly 

Yuinan: fRichard y Jacky Mercera y famia 

Victor (Toko) y Ramona Winklaar y famia 
fNelson (Nel) y Yolanda Winklaar y famia 
Heinrich (Tati) Winklaary famia 
Lativa (Tifa) Winklaar y Janchi Broadbelt 
Richardina (Dinke) Chirino-Winklaary Chioy famia 
Ayudantenan: Rosa, Gisela, Ira, Rob 

Nietonan, nietanan, bisanletonan, bisanietanan, primonan, primanan, swa, 
cuñanan, sobrinonan, subrinanan, ihanan, bisiñanan, amigonan, conocirnan, 
ex coleganan di Lago y schutterij, empleadonan y bon clientenan di Panaderia 


del Pueblo y Toko Dakota y demas famianan den exterior. 


Nos no lo ricibi bishita di condolencia na cas pa motibo di e situacion actual 
relaciona cu salud publico. Famia ta opta y informa cu lo tene e acto di entiero 
den seno familiar. Nos lo aprecia y ta ricibi condolencia via telefoon, whatsapp. 


facebook y via email na condolencia@winkiaar,corfi 








AWEMainta 


Diahuebs, 9 April 2020 





Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

ketu bai number unu! 



Repatriashon di siudadanonan 

ta krea inkietut 


'Herensia'- 20añaawe 


KARA BONERIANO 



Djasabra awor 11 di aprel 2020 e programa di televishon ‘Herensia’ ta kumpli 20 
aña di eksistensia. E programa dki a kuminsá bou dfe nómber ‘Herensia di Siglo 
20’, pa tres aña despues bira simplemente Herensia. Efoto ta mustra imágen di e 
promé programa, den kua Bói Antoin a entrevistá e rumannan ohochi Josem i Jose 
Thielman di Antriol. Den páginanan interior un relato amplio di e programa di 
televishon aki. 


Kome pinda i maishi totá 

Tradishonnan di 
'Siman Santu' 



Franklin D.C. Antoin /r, un hóben Boneriano, 
trahadó i positivo, pero bibando na Kórsou. 
Ip'adumingu 12 Aprei, Pasku di Resurekshon, ejtrst- 
bom di Boi i Shiriey ta dijiesta. E la mira lus di 
bidariba un ‘wepssantu’. 

Masha pabien di su esposa Guoretti, su pretu wowo 
Maj/nard, rumannan Dannj/ i Sebei. Un makutu di 
bendishon pa Franklin. 


BOTI KA NA 
WARDA 



Fundashon Mariaoal 

DJ ABI ERNE 
9 APREL 


DJ ADUMI NGU 
12 APREL 


10:00 - 18:00 






Pronóstiko 
di tempu 

Parsialmente 
te hopi nublá i 
seku Awe i mañan ta 
parsialmente te hopi 
nublá i seku. E tempera- 
tura máksimo lo ta 
aproksimadamente 32°C, 
e temperatura minimo 
mas 0 ménos 27°C. E 
bientu ost ta moderá te 
basta fuerte, 4-5 Bft. 
Altura di ola: 1.0-1.5 m 
(4-6 pia) 

* Altura di ola válido pa 
laman grandi 

Repatriashon di siudadanonan 

ta krea inkietut 


KRALENDIJK - “E 
pregunta no ta, ken ta 
responsabel si e corona- 
virus mester drenta Bonei- 
ru. Mester puntra si nos ta 
bon prepará ora e drenta 
Boneiru.” Na palabra ta 
gezaghebber, Edison Rijna, 
kontestando preguntanan 
durante e konferensia di 


KRALENDIJK 
Djadumingu 5 di aprel 
polisnan riba patruya riba 
kaminda tra’i montaña, a 
nota un skuter stashoná 
un manera poko sospe- 
choso. E skuter tabata para 
tras di un mata i polisnan 
a konfiská esaki. 


prensa djamars anochi. E 
ta konvensi ku ta hasiendo 
sufisiente ehersisio pa ta 
prepará pa ora e momentu 
ei presentá. 

E informashon ku ta bai 
kuminsá repatriá e per- 
sonanan ku ta pegá den 
eksterior a kousa basta 
inkietut den komunidat i 


Alrededor di 7’or di 
anochi sentral di polis a 
risibi un notifikashon di 
algun pertenensia ban- 
doná. Na yegada di patruya 
a bin topa ku un tas ku 
paña, dokumentunan ofi- 
sial, bou di kua 2 pasport, 
tarhetanan di banko i un 


diferente pregunta durante 
e konferensia di prensa na 
e mandatario tabata 
relashoná ku e anunsio aki 
di parti di e promé manda- 
tario. “Tin mas óf ménos 
250 residente di Boneiru 
den eksterior ku lo bai trese 
bék. Dia 14 di aprel lo trese 
e promé grupo di residente 


reibeweis. 

A bai ku e artikulonan 
warda di polis pa mas 
investigashon. 


KRALENDIJK - Munye 
Oduber-Winklaar, konosido 
poeta i eskritor boneriano 
bibá na Aruba, a skirbi un 
dedikatorio na Cai Winklaar, 
kende a fayesé e siman aki. 
Nan ta famia di otro, ámbos 
ku nan kuna den e barrio 
Antriol. 

Munye Oduber-Winklaar 
ta skirbi: “Den skuridat i 
frialdat di un anochi di toke 


bék. Tur hende den eks- 
terior ta bai den karentena 
obligatorio pa 14 dia na 
nan kas”, Rijna a divulgá. 

Segun Rijna, ta yega un 
dia ku Boneiru lo mester 
habri su frontera. Esei ta 
bin tambe ku e riesgo ku e 
coronavirus por drenta i 
plama riba e isla. “Pues e 
pregunta no ta ken ta 
responsabel. E pregunta 
mester ta si nos ta 
sufisiente prepará pa ora e 
presentá ku nos por atendé 
ku e situashon ei”, segun 
gezaghebber. Rijna, ku ta 
presidente tambe di e Tim di 
Maneho Insular, ta di opin- 
ion ku Boneiru ta hasiendo 
máksimo esfuerso pa evitá 
ku e virus ta yega i pa ta 
prepará pa dil kuné ora e 


di keda Ricardo Elino 
Winklaar TIO CAI, palu 
grandi fuerte i luchadó 
ehemplar den nos famia i 
komunidat, a kita kai den 
un silensio profundo ... 
kousando den nos alma te 
den tutu di nos wesu un 
warwaru remolino, 
tubushi, avalancha di 
rekuerdo pena i férdrit.” 


yega. Den e trabounan di 
preparashon aki, Boneiru 
ta hañando mas ayudo di 
Hulanda riba tereno 
médiko. Boneiru mes tambe 
ta hasiendo hopi ehersisio 
pa ta prepará pa ora e 
momentu yega. Gobiérnu te 
ku awor a hinka hopi 
esfuerso den informá 
komunidat kon pa aktua i 
no aktua. Tambe a tuma 
sufisiente medida pa evitá 
ku e virus ta drenta i si esei 
ta e kaso pa e sigui plama. 
Rijna: “Konsiderá eseinan 
komo ehersisio pa ora e tei 
ku nos ta prepará.” El a 
bolbe enfatisá ku te ainda 
e virus no tei, pero ku e lo 
yega, pero ku Boneiru ta 
prepará. 


Munje 


“Ban ta fuerte pa laga 
nos TIO CAI pasa pa su otro 
dimenshon. Kondolencia 
na Aruba i na su isla natal 
i semper stimá Boneiru. Awe 
den Dakota na kas i na 
panaderia TIO CAI su 
banderanan semper 
respetá di Aruba i Boneiru 
ta hafstók.” 



Ku onda pena nos ta partisipá fayesimentu di 

Salomon ‘Monchin’ G. Soliana 

Na bida e tabata 
Diputado 

Miembro di Konseho Insular 
Miembro di Parlamentu di Antia Hulandes 

Gobiérnu di Boneiru ta ekstendé su kondolensia na famia di 
e defuntu. 


Skuter bandoná i 
tas ku paña 


Dedikatorio di 

na Cai 


Gezaghebber Edison Rijna 
Sekretario suplente Gabriel van Arneman 


ENTIDAT PUBLIKO 

BONEIRU 



Ku onda pena nos ta partisipá fayesimentu di 

Salomon 'Monchin’ G. Soliana 

Na bida e tabata 
Diputado 

Miembro di Konseho Insular 
Miembro di Parlamentu di Antia Hulandes 

Konseho Insular di Boneiru ta ekstendé su kondolensia na 
famia di e defuntu. 


Presidente Edison Rijna 
Grefir Steven Cicilia 


ENTIDAT PUBLIKO 

BONEIRU 

Extra a papia ku Leroy Sedney 

Coronavirus ta kambia nos manera 

di dera un ser kerf 


KRALENDIJK- Den nos 
kultura ta komun pa 
demonstrá bo kombibensia 
na momentu ku un per- 
sona pérdé un ser keri. Pero 
den e era di coronavirus 
nos mester adaptá hopi di 
nos kustumbernan. Asta e 
manera di tuma despedida 
digno di un ser keri. 
Consuelo Memorial, e uniko 
agensia funerario na 
Boneiru, ta tene kuenta ku 
e ultimo desaroyonan pa 
loke ta trata e menasa di 
coronavirus. P’esei nan a 
tuma e siguiente medida- 
nan di prekoushon. 

Ofisina 

Extra a papia ku Leroy 
Sedney, direktor di 


Consuelo Memorial,. El a 
splika ku Consuelo Memo- 
rial ta duna informashon 
unikamente via telefón. 
Kliente por paga fondo di 
entiero solamente entre 
9:00 i 10:00. 

Sita pa atendé entiero ta 
di 10:00 pa 13:00. Un 
máksimo di 2 familiar por 
akudi na e sita. Tur sita ta 
tuma lugá den resepshon i 
no den kantor. 

Sala i patio 

Un máksimo di 30 per- 
sona ta permiti pa duna 
kondolensia. No por keda 
para den e sala. Mester sigui 
kana i sali pafó. Na porta 
tin ilustrashon kon pa 


duna kondolensia sin duna 
man. 

Riba patio por akomodá 
un máksimo di 20 hende 
pero na ningun momento 
ta permiti aglomerashon di 
hende. 

Higiena 

Personal di Consuelo 
Memorial ta tene nan mes 
na tur regla di higiene 
konforme World Health 
Organisation (WHO). 
Ofisina i sala ta dispone di 
ékstra hand sanitizer. 
Frekuentemente ta desin- 
fektá e mannan di porta. 

Pa motibu di higiens e 
personal di funerario no ta 
pega ‘corsages’ na paña di 


Edifisio di Consuelo Memorial. 


Pader Santiago Malagon: 

''Sigui ku mesun ánimo" 


KRALENDIJK - “Sigui ku 
mes un animo”, pader 
Santiago MaJagon, vikario 
na Boneiru, ta trese dilanti 
den un mensahe pa pueblo 
boneriano. Durante e 
Semana Santa aki, manera 
tur aña, ta reflekshoná riba 
pashon di Kristu ku a muri 
na krus pa nos salbashon. 

Ounke ku ta pasando 
den un tempu ekstraordi- 
nario, vikario di Boneiru 
pader Santiago den un 
komunikado, kier en- 


kurashá pueblo di Boneiru 
pa no laga nada desmay’é 
komo puebJo i sigui ku e 
mesun ánimo pa prepara- 
shon pa seJebrashon di 
Pasku di Resurekshon. 

Manera ta konosi, debi 
na COVID-19 no tin seJe- 
brashon reJigioso na Bo- 
neiru e dianan aki, komo 
ku esaki ta trese agJomera- 
shon di hende. Pero pader 
Santiago den un komu- 
nikado ta invitá fieJnan 


katóliko na Boneiru pa 
sigui e seJebrashonnan 
religioso normaJ di ‘Siman 
Santu’ for di katedraJ di 
Pietermaai, ofisiá pa obispu 
Luis Secco. 

Straño ta ku na Boneiru 
mes pader Baak tin selebra- 
shon na Misa di Coromoto, 
pero vikario Santiago no ta 
hasi menshon di esaki den 
un komunikado ku eJ a 
saka ayera. Nan ta 
transmiti pa NOS-TV 


e famianan.Naturalmente 
ta pidi tur hende pa 
mantené distansia sosiaJ. 

Tambe nan tin manera 
spesial pa atendé ku e 
defuntu segun e guia di 
maneho en konekshon ku 
coronavirus. 

Leroy Sedney ta splika 
ku e orario di entiero ta 
segun deseo di e famia. Si 
nan a nota ku debi na e 
limitashon di kantidat di 


hende ku por ta presente, 
famia ta opta pa laga e 
entiero tuma Jugá durante 
mainta. Tambe tin 
posibiJidat pa hasi ‘Jive 
streaming’. Esaki ta un 
manera ku por sigui e 
entiero via Internét. 

ConsueJo Memorial ta 
apliká tur e medidanan 
stipulá dor di Gezaghebber. 
1 nan tur lo ta na vigor te 
un próksimo aviso. 


DIRIGISU KARA 

Skritura: Lukas 9:51 -56 

“I a sosodé ku ora e dianan di Su asenshon tabata 
aserkando, Ei a dirigi Su kara pa bai Jerusaiém;” v.51 (BS) 

E desishon tabata tumá, no por a kambia esaki mas; e 
sombra di e krus tabata bisto na un horizonte skur. 

Na kaminda E por a spera soiamente rechaso di aigun, i 

samaritanonan ku tabata pieita pa añanan ku e hudiunan. 
Tambe otronan ku poiitikamente no ta aseptá ku e Lider di 
muititut aki ta kita nan puesto. Pa esnan ku no tabata kere, 
Hesus tabata un iider ku nan no a skohe, ni a duna 
outorisashon pa E hasi nada; E no tabata saii for di nan seno, 
p’esei E mester a muri. 

E desishon di Su sakrifisio tabata tumá for di promé ku 
kreashon di mundu, i awor ta e momentu pa e pian di Dios ta 
kumpii; Hesus no a haia tras. 

E kaminda pa Jerusaiém tabata duru i peiigroso, pero E 
tabata sa kiko E mester a bai hasi. E mishon doioroso aki 
tabatin komo resuitado pa saiba hende di e konsekuensia di 
piká. Su amor inmenso a gui’É stap pa stap riba e kaminda 
di sufrimentu. 

“Cristo a muri pa nos pikánan segun e Skrituranan” (1 
Korintionan 15:3; isaias 53:3 BS). 

Nos mester tuma un desishon, i esei ta di sigui’É. 

No ta fásii, e kaminda ta duru i peiigroso, pero ta nos 
mihó kontesta na un amor asina grandi. 

E kaminda ta smai i no tin posibiiidat pa meskia esaki ku 
un otro kaminda, pasobra e ta uniko. Soiamente bo tin ku 
skohe pa sigui stap pa stap den Su pasonan. 

Awor ta tempu pa esnan ku kurashi, pa nan biba manera 
Ei a biba; esaki ta e uniko mensahe pa e mundu pérdi. 

Ricardo Aiberto Bertone, Argentina 

Nos ta sigui den Su pasonan! 

Saká for di: Aiimento Pa E Aima, un produkshon 
di Trans World Radio Bonaire. 



Leroy Sedney i su ruman René ta dirigi Consuelo 
Memorial 

Kome pinda i maishi totá 

Tradishonnan di 'Siman Santu' 

Pa: BóiAntoin 



Nos ta den ‘Siman Santu’, anke ku 
tradishonalmente nan ta usa mas tantu 
e denominashon na spañó ‘Semana 
Santa’. Pero papiamentista manera mi 
so, tin bes, ku rason óf sin rason, mi 
tin inklinashon pa papiamentisá e tipo 
di ekspreshonnan aki. 

Ta e siman durante kua kristiannan 
ta rekordá e sufrimentu i morto di 
Hesus, Kristu óf Hesukristu. Ta un 
siman ku semper tin un nifikashon 
spesial pa mi. Un siman ku ta pone mi 
semper bai bék den e tempu ku mi 
tabata mucha, lantá banda di Misa di 
Coromoto na Antriol. Komo sirbidó di 
misa m’a pasa den tur e seremonianan 
di ‘Siman Santu’, for di Domingu di 
Ramate Pasku. 

Rama 

Spesialmente den pasado ‘Siman 
Santu’ tabata hasi un impreshon enorme 
riba mi. Te ainda mi ta kórda kla kon 
Martins Winklaar, un dje pilánan di misa 
di Coromoto, djasabra bispu di 


djadumingu di rama, tabata bai buska 
blachinan di pal’i koko ku su pikóp pa 
trese misa pa pastor bendishoná, di 
manera ku e siguiente dia e hendenan 
ku bin misa por a haña un óf mas rama 
pa bai kas kuné. 

Na diferente okashon mi tata, 
Janchi, tambe tabata bai ku Martins i di 
mes mi tambe tabata bula patras den 
pikóp i bai ku nan. Nos tabata bai buska 
e ramanan di koko aki na kunuku di 
Ramon Booi. Ramon Booi, tata di 
Ramonsito, tabata kap e ramanan di 
mas bunita pa regalá misa. Mi ta kere 
ku e tabata suministrá tantu misa di 
Playa komo Antriol ku rama di koko pa 
‘Domingu di Rama’. Mi no sa kon Rincon 
tabata hasié. 

Krus 

Na momentu ku e santu sakrifisio di 
misa di Domingu di Rama kaba, tur 
hende ku tabata deseá por a pasa dilanti 
buska nan rama pa bai kas kuné. Tin 
hende ku tabata bai kas ku mas ku un 


rama. Nan tabata dobla e ramanan aki 
pa traha un krus, ku nan tabata pone 
na kas, pa asina tene spiritu malu pafó. 
Ta un kerensia ku tabata biba hopi den 
hendenan dje tempu ei. E kolektantnan 
tabata haña un rama spesial. 

Pastortabata apartá sf algun rama, 
ku e tabata pone ku esnan ku sobra, pa 
asina e por a usa nan e siguiente aña 
riba djarason di shinishi. Ta e ramanan 
aki nan tabata kima pa traha e shinishi 
ku pastor ta marka na bo frenta riba e 
djarason ei, ku tabata simbolisá entrada 
di kuaresma. 

Weps Santu 

Weps Santu tambe tabata 
impreshonante. Durante e santu 
sakrifisio di misa e anochi ei pastor 
tabata laba pia di algun persona. Entre 
otro di sirbidónan di misa, kolektant i 
otro pilánan di misa. Mi mes, komo 
sirbidó di misa, a sinta laga diferente 
pastor laba mi pia. 

Naturalmente e dia ei bo mester a 
sóru patin mea limpi bisti pa no perfumá 
pastor ku holó di keshi di pia. Hasiendo 


esaki pastor tabata imitá Hesus, ku 
tambe a laba pia di su apóstelnan e 
anochi promé ku su morto. 

E djaweps anochi ei tambe, despues 
di misa, mi ta kórda ku hendenan tabata 
tene vigilia den misa. Henter anochi 
algun hende tabata keda den misa ta 
resa. Un hende ku mi ta kórda kla ainda 
tabata Kachi, un muhé kórtiku asina, 
ku tabata biba suit di e kunuku di Men- 
tor. Kachi, ku tabata gana su bida ku 
entre otro bendementu di biéchi, tabata 
un persona sumamente religioso, bon 
hende, ku awor aki mester ta sintá na 
un lugá prominente den Shelu. 

Pinda i pópkórn 

Un tradishon konosf tambe Weps 
Santu anochi tabata komementu di 
pópkórn óf pinda. Nunka mi no a 
komprondé kiko esaki tabatin di aber 
ku sufrimentu di Hesus. Pero den tur 
kas tabata tota pinda i hasa pópkórn. 
Mi mama semper tabata tota pinda i 
hasa pópkórn pa nos kome e dia ei. Nan 
no tabata papia di pópkórn, sino di 
maishi totá. 



Truknan di Selibon ta 


pasa normal 


KRALENDIJK - En 
konekshon ku mañan 
Biérné Santu i djaluna 13 di 
aprel, dos dia di Pasku, 
servisio di rekohé shushi lo 
kontinuá nórmal. Lo no tin 
ningun kambio di ruta. 
Esaki ta konta pa tur tipo 
di shushi: glas, pléstik, 
bleki, karton, papel i restu 
di shushi. 


Personal di Selibon lo 
pasa ku truk segun e 
skema kustumbrá. Tene 
kuenta si ku truk di shushi 
ta pasa mas trempan riba 
djabiérné 10 aprel (Biérné 
Santu) i djaluna 13 di aprel 
(di dos dia di Pasku) den e 
barionan en kestion. 

Servisio di rekohé 


a transport’é ku ambulans 
pa tratamentu médiko pa 
hóspital. Polis a hasi 
detenshon di un hómber di 
inisial S.R.S.R en konek- 
shon ku maltrato. 


kadaver lo kontinuá nór- 
mal. Pa por hasi uso di e ser- 
visio aki por yama Selibon 
na 788-2999. 

Lokashonnan di entregá 
shushi na Kaya Industria 
20, Morotin i Lagun lo ta 
será djabiérné 10 di aprel 
(Biérné Santu), djadumin- 
gu 12 di aprel (Pasku di 
Resurekshon) i djaluna 13 
di aprel (di dos dia di 
Pasku). Ta habri bék riba 
djamars 14 di aprel 2020 . 

Ofisina prinsipal na 
Kaya Industria 20 tambe lo 
ta será riba djabiérné 10 di 
aprel (Biérné Santu) i 
djaluna 13 di aprel (di dos 
dia di Pasku). 


Bringamentu na snék 


KRALENDIjK - Djasa- 
bra 4 di aprel a drenta 
notifikashon di un bringa- 
mentu na un snék situá na 
Kaya Falcon. Un di e esnan 
enbolbi a risibi un kórtá i 


Komo ‘Aki Boneiru’ 

Programa spesial 
tokante Herensia 


KRALENDIjK 
Djasabra awor 11 di aprel 
2020 e programa di tele- 
vishon ‘Herensia’ ta 
kumpli 20 aña di eksis- 
tensia. E programa aki a 
kuminsá bou dje nómber 
‘Herensia di Siglo 20’, pa 
tres aña despues bira 
simplemente Herensia. 

Pa 12or di mérdia ta 
kuminsá pasa un pro- 
grama spesial komo ‘Aki 
Boneiru’ den kua Velli 
Gijsbertha ta papia ku Bói 
Antoin tokante kon e 
programa a kuminsá 20 
aña pasá. juDurante kasi 
un ora Antoin ta tira un 


bista riba e promé añanan 
di e programa. 

Despues di e entrevista 
aki ta pasa tres programa 
di e promé tempu ei, entre 
otro tambe e promé He- 
rensia, ku tabatin komo 
invitado e ohochi José i 
josem Thielman di An- 
triol. Seguidamente ta 
sigui programanan ‘He- 
rensia di Siglo 20’ ku 
Tavio Sint jago, jaime 
Coffie i julio Herrera. 

Den e dianan siguiente 
dianan lo pasa vários 
programa di e promé 
tempu di eksistensia di 
‘Herensia di Siglo 20’. 

Mi ta na punto di tuma algun 
dia di sosiegu di trabou. Kasi mi 
so a yena korant e dianan ku a 
pasa. Mi por a konta si ku Nathaly 
Evertsz i Ludovico den 
redakshon. Ludovico a 
demonstrá di ta un hende ku bo 
por bai guera kuné, anke e no ta 
djawe mas, meskos ku mi. E ta 
algun aña mas bieu ku mi. Pero 
nos a logra kue e ritmo i mi 
mester bisa ku el a bai fásil tóg, 
anke ku no tin niun aktividat mas 
pa kubri. A posponé kasi tur 
aktividat debi na coronavirus. Ta 
solamente Konseho Insular so 

tabatin siman pasá. 

*** 

Nos ta konsiderá un logro di 
por a pone tóg un korant di 
emergensia riba merkado 
boneriano. Nos a opta pa sak’é 
komo Boneriano, pero bou di Ex- 
tra, pa e simpel rason ku nos ke 
evitá ku tin hende ku sea pa 
deskuido óf intenshonal lo por 
bend’é. Nos sa saka 
edishonnan spesial kaba bou di 
Boneriano. 

*** 

Hopi biaha sa tin remarke den 
sentido dikon Boneiru no por 
saka su mes korant. E por 
enbérdat. Nos ta demonstrando 
esaki hustamente e dianan aki 
ku Boneriano, ku ta saliendo ku 
12 página, sin notisia di deporte. 
Nos reportero deportivo pa 
añanan kaba, Ibi Piar, ta pérkurá 
normal pa 2 te ku 4 página ku 
notisia di deporte. Pues bo ta 
yega 16 página si Ibi t’ei. Laga 
nos pone 4 página di notisia 
internashonal aserka. Bo ta na 
20 página. E dianan aki mes nos 
ta sobra tur dia notisia ku por 
yega 2 página ékstra. Kórda ku 
no tin masha aviso, ku ta kubri 
normal sigur minimo 4 página. 
Nos a bula 24 página. Bo ta pone 
komunikadonan ku ta sali na 
Kórsou i Aruba den e korant. Bo 
ta yega 28 página. 

Sinembargo ami ta keda 
traha ku Extra. T’esei m’a 
kuminsá mi karera periodistiko, 
t’ei lo mi kaba tambe. Niun 
aventura di korant nobo na e edat 
aki. Mi tin un relashon di 
konfiansa di 44 aña ku Extra. Mi 
tabata ei ‘from day one’, manera 
sabinan ku ke hunga interesante 
ta bisa. 

*** 

Natural mi ta pensa si biaha 
e dianan aki kon lo bai sigui. Ex- 
tra ta fuerte i e lo keda. Na 
Boneiru en todo kaso nos tin ku 
bai mira kon lo por bai operá den 

forma mas efisiente. 

*** 

Media sosial a kambia 
henter e plataforma di notisia. Mi 
ta kere ku na Boneiru nos mester 
bai hasi mas riba e tereno aki ku 
Extra. Ta kosnan ku mester bai 
diskuti. 


Biérné Santu; un 
dia temibel 


J^a: BoiAntoin 





Den santana tambe sa tuma lugá seremonianan interesante riba Biérné Santu. 
Tin hende, hasidónan di bruha, ku tabata bai den santana Biérné Santu pa 
kue tera di santana pa usa den nan práktikanan. Nan tabata kere ku e tera di 
santana ku bo saka Biérné Santu for di santana tin masforsa ku normal. 


Biérné Santu tabata e 
dia ku semper a hasi mas 
impreshon riba mi, debi na 
e misteriosidat ku semper 
ta rondoná e dia aki. Ta un 
dia tambe ku hopi hende ta 
teme, pasobra hopi bia 
hende sa hoga riba e dia 
aki, loke tin un splikashon 
masha simpel, den sentido 
ku tin hopi mas hende ta 
bai laman riba e dia aki ku 
kualké dia di den aña. 

Tin hopi superstishon ta 
eksisti tambe riba Biérné 
Santu. Hendenan sa hasi 
kosnan masha straño riba 
e dia aki. Pa 12’or di mérdia 
por ehémpel nan sa yena 
un glas ku awa i pone 
esaki riba drémpel di porta 
di kas, di un manera ku e 
rayonan di solo ta 
alkans’é. Despues di esei 
nan tabata kibra un webu 
kuru i laga su kontenido 
basha den e glas di awa. 

Figura straño 

E blanku i dc)r di webu 
tabata forma e figuranan 
di mas straño i variá den e 
glas. Anto pa medio di e 
figuranan aki bo por e wak 
bo destinu. Tin hende ku 
sinembargo tabatin asina 
tantu miedu di konfrontá e 
esenanan desfaborabel aki 
pa loke ta trata nan futuro, 
ku nan no tabatin kurashi 


di wak den e glas. 

Si un hende lo a bai muri 
pronto, anto e lo mira mi 
bon kla un kaha di morto 
den e glas ku awa. Te asta 
e belanan ku nan sa pone 
banda di e kaha di morto e 
lo por mira. Otronan ta 
mira un bruit ku su paña 
bisti, indikando ku pronto 
e persona ei lo bai kasa. 

Barku 

Un bia nan a mira un 
barku ku belanan haltu 
hisá. E barku tabata hasi 


diferente maniobra i tabata 
sagudi pisá riba laman. E 
hc)mber ku a mira esaki a 
spanta. Un siman despues 
e mester a bai Kórsou i a 
topa ku un barku ku su 
belanan hisá, kla pa sali pa 
Kórsou. El a subi na bordo. 
Laman tabata hopi brutu i 
e pasaheronan a pasa mal 
ratu. E hómber si no tabata 
asombrá, pasobra el a mira 
esaki adelantá den e glas ku 
awa den kua a kibra e 
webu. 

Di tur manera, kualké di 
boso ku ta lesando aki i tin 
interes pa sa boso futuro, 
purba djabiérné awor ku e 
glas di awa ku webu aki pa 
mira kiko boso por spera 
den e siman, luna i añanan 
ku ta bini. 

Den pasado Biérné 
Santu tabata un dia real- 
mente sagrado. Tur lugá 
tabata será. Niun resto- 
rant, bar óf tienda tabata 
riska habri riba e dia aki. 
Tabata ketu. Hopi ketu. 
Asta emisoranan radial i 
televishon tabata for di aire 
riba e dia ei. Awendia ta nét 
kontrario. Te asta fiesta ta 
tene riba Biérné Santu. 

Palu ku sanger 

Algu ku tambe ta fresku 
den mi memoria ainda. 


relashoná ku Biérné Santu, 
ta un mata ku sa tin na kas 
di Pedon i Carmen de Palm 
na Nikiboko, ku semper 
riba Biérné Santu mes, un 
óf mas dia promé óf 
despues, tabata basha un 
likido manera sanger. Kin 
Scherptong basta aña pasá, 
tempu ku Carmen tabata na 
bida ainda, a pone mi na 
altura di e fenómeno aki. 
Segun mi Carmen tabata su 
tanta. E tempu ei su kasá, 
Pedon, a fayesé kaba. 

Hendenan tabata inter- 
pretá e fenómeno aki komo 
sufrimentu di Hesus. E 
mata tabata ‘sangra’ mes- 
kos ku Hesus a sangra na 
hopi parti di su kurpa riba 
e dia ku nan a maltrat’É i 
despues krusifik’É. 

Naturalmente mi no por 
bisa ku ta ‘sanger’ tabata 
basha for di e mata. Asta mi 
no por bisa ku e likido ei 
tabata koló kórá meskos ku 
sanger tampoko, pasobra 
mi ta siegu pa koló. Pero 
nan a splika mi ku ta un 
likido koló di sanger tabata 
basha for di e mata. Loke si 
mi por a mira ta ku enbérdat 
e likido tabata basha for di 
e mata en kestion. 



Dl NOS E TA 


Artes Piedras B.V. 

ta buska 

Operator technische afdeling 

-mestertin MBO 2/5 aña eksperensia 

Pa mas informashon yama 

na tel. 717-9900 


Mensaje de la Virgen Maria 
Reina de la Paz del 25 de marzo 2020 
Medjugorje, Bosnia Herzegovina - Marija Pavlovic 

“iQueridos hijos! He estado con vosotros todos estos 
años para conduciros por el cannino de la salvación. 
Regresad a mi Hijo, regresad a la oración y al ayuno. 
Hijos, permitid que Dios le hable a vuestro corazón, 
porque Satanás reina y quiere destruir vuestras vidas y 
la tierra por la que camináis. Sed valientes y decidios 
por la santidad. Veréis la conversión en vuestros 
corazones y en vuestras familias; la oración será 
escuchada, Dios atenderá vuestras suplicas y os dará 
la paz. Estoy con vosotros y os bendigo a todos con mi 
bendición maternal. jGradas por haber respondido a mi 
llamada! 03 / 25 

Ta bai hasi mas tést 


Boneiru ta yag riba coronavfrus 


KRALENDIJK - Despues 
di a traha duru riba 
prevenshon di entrada i 
plamamentu di coronavirus 
na Boneiru, awor e isla a 
drenta den e fase di buska 
aktivamente si e virus a 
logra drenta tóg. P’esei for 
di siman pasá a kuminsá 
hasi mas tést di corona- 


virus. Asina gezaghebber, 
Edison Rijna, a duna di 
konosé djamars anochi den 
su diskurso kombiná ku un 
konferensia di prensa. A 
kuminsá hasi esaki riba 
konseho di e instituto di 
gobiérnu hulandes pa 
salubridat i medioam- 
biente, Rijksinstituut voor 


Evy Booi tambe ta 
alimentá meuchi 


Volksgezondheid en Milieu 
(RIVM). 

Naturalmente esaki a 
lanta pregunta mesora, ta 
dikon ta awor numa ta 
amplia e kantidat di téstnan 
pa detektá coronavirus na 
Boneiru. Rijna ta bisa ku e 
no tin di aber ku sospecho 
ku e virus lo ta na Boneiru 
kaba. No tin ningun 
indikashon ku esei ta e 
kaso. “For di dókternan di 
kas nos ta haña infor- 
mashon ku simplemente no 
tin hende ku e sinto- 
manan”, el a kontesta riba 
un pregunta al respekto. 
Rijna: “Kisas e virus no ta 
na Boneiru, pero awor nos 
a yega den e fase ku ta bai 
yag riba e virus pa wak si 


por hañ’e i isol’é i evitá ku 
e ta plama.” Segun Rijna, te 
na e momentunan aki no 
tabata nesesario pa hasi 
esei. “Ku te na e momen- 
tunan aki esei no ta e kaso, 
esei ta nifiká ku nos ta 
hasiendo un bon trabou.” 

Sin kier subi riba tereno 
médiko, Rijna ta bisa ku e 
virus no tei, pasobra si esei 
tabata e kaso, e lo mester a 
manifestá su mes kaba. 
Pero ta riba konseho di 
RIVM ku a amplia e kanti- 
dat di téstnan. Tin sufi- 
siente material na dispo- 
sishon pa hasi esaki. E 
mandatario a hasi un 
apelashon urgente riba 
personanan ku tin sinto- 


Ta kontrolá preis i aglomerashon 

di hende 


KRALENDIJK - Tin 
debido kontrol riba preis 
den toko i supermerka- 
donan na Boneiru. E direk- 
torado di Supervishon i 
Mantenshon den e dianan 
tras di lomba a hasi 


kontrolnan intensivo riba 
preisnan den tiendanan. Na 
e momentunan aki e 
sekshon di Ekonomia ta 
hasiendo e kalkulashonnan 
nesesario pa pa wak si loke 
a topa den e rékinan na 














manan ku ta kuadra ku 
COVID-19, pa tuma kon- 
takto telefónikamente ku 
dókter di kas. E dókter di 
kas ta evaluá si ta nesesario 
pa laga tést e personanan 
aki. Ta trata di personanan 
ku tabatin kontakto ku 
turistanan, ku ta traha óf 
ku tin kontakto ku persona- 
nan ku ta traha den kuido. 
Den kaso ku nan sinti 
sintomanan ku ta kuadra 
ku e malesa, pa tuma 
kontakto ku dókter di kas. 

Rijna ta aploudi i gradisi 
pa e forma ku komunidat 
boneriano a reakshoná te 
ku awor loke a pone ku 
Boneiru ainda no a haña e 
coronavirus. 


- 'z 




Exy Booi, habitante di Playa Pariba, tambe ta alimentá meuchi tur atardi. Siman pasá Extra a publikáfoto 
di kon Roosje Winklaar ta tira kuminda pa meuchi. Ora e paranan aki kaba kome serka Eyy nan ta bai awor 
serka Roosje. Ófviseversa. Dependé ken ta promé. 


produkto ta kuadra ku e 
preisnan ku a palabrá. Si 
komersiantenan no ta 
kumpli ku e palabra- 
shonnan, gobiérnu lo apli- 
ká sanshon. Asina gezag- 
hebber, Edison Rijna, ta 
kontestá riba preguntanan 
relashoná ku kontrol riba 
preis den tiendanan. 

Otro problema ta e aglo- 
merashon di personanan 
na snék- i restorantnan. 
Rijna ta bisa enfátikamente 
ku esaki no ta permiti i ku 
tin kontrolnan regular ta 
tumando lugá. Den e kua- 
dro aki el a mustra riba e 
ordenansa di emergensia 
ku el a emiti. Asina tin 
diferente tim di Supervi- 
shon i Mantenshon ku den 
wiként ta subi kaya huntu 
ku polis i marechaussee i ta 
hasi kontrol na diferente 
establesimentu pa mustra 
riba e regla den e ordenan- 
sa di emergensia i tambe 
riba e responsabilidat pa 
salu i bienestar di otro. 
Rijna a enfatisá ku no ta 
bai pa molestiá hende i parti 
but, pero pa kuida salu i 
evitá ku si e virus tei, ku e 
ta sigui plama. E kontrol- 
nan aki lo sigui, partikular- 
mente den fin di siman. 

Desendientenan di Ciriaco dePalm 

Ta bai purba restorá kas monumental 


KRALENDIJK 
Desendientenan di Ciriaco 
de Palm, un konosido 
habitante di Nikiboko den 
pasado, ta bai trata na 
restorá kas di nan welo. A 
limpia rondó di e kas den 
dekadensia aki, práktika- 
mente un ruina, pa bai mira 
si tóg por restor’é. 

Pa hopi aña e kas aki ta 
pará bashi na e skina di 
Kaya Kanari i Kaya Pos di 
Amor. Tabata teme ku lo a 
bai basha e kas aki abou, 
pero e desendientenan di 


Ciriaco, pa ta eksakto su 
nietunan, a disidi di bai 
purba tóg pa restorá e kas 
aki. 

Nilo Emerenciana, un di 
e nietunan di Ciriaco, a 
splika ku e kas di su welo 
ta hopi den dekadensia. Ta 
difisil pa restor’é, pero a lo 
ménos nan ta bai purba 
hasi algu. 

Djasabra Extra a topa ku 
e desendientenan di Ciriaco 
de Palm na e ruina en 
kestion, purbando pa hasi 
algu. 




Pader Santiago ta urgiJielnan katóliko: 

Sigui transmishon di Santa 
Eukaristia for di Katedral 


KRALENDIJK - Vikario 
na Boneiru, pader Santiago 
Malagon, ta urgi fielnan 



OPENBAAR LICHAAM 

BONAIRE 


Pa e ultimo up-date 
tokante e vi'rus di corona, 
chék e siguiente fuentenan 

Wépsait 

papiamentu.rijksdienstcn.com/covid-i9 

Página di Facebook 

Gobiérnu di Boneiru 
Rijksdienst Caribisch Nederland 

Pa kontesta riba bo 
preguntanan, yama grátis: 





0800 1351 


katóliko riba e isla aki, 
komo signo di union ku 
obispu Secco, pa sigui sele- 
brashonnan di Santa Eu- 
karistia riba e dianan 
binidero via transmi- 
shonnan realisá for di 
Katedral di Willemstad. 

E transmishonnan aki 
ta: 

Djaweps Santu: Lo tin 
selebrashon ku obispu na 
Katedral pa 6’or di atardi. 
Fielnan lo por sigui e sele- 
brashon aki via trans- 
mishon ku obispu lo hasi 
for di Katedral di Willem- 
stad. 

Djabiérné Santu: Na 
Katedral lo konmemorá e 
pashon i morto di nos 
Hesu-Kristu pa 3’or di 
atardi. Fielnan lo por sigui 
e transmishon ku obispu lo 


hasi for di Katedral di 
Willemstad. 

Lo selebrá Vigilia Pas- 
kual na Katedral di Willem- 
stad pa 6’or di atardi. Esaki 
ta na enkargo di obispu. 
Fielnan lo por sigui e 
transmishon aki ku obispu 
lo hasi for di Katedral di 
Willemstad pa 6’or di atardi. 

Djadumingu di Resurek- 
shon: Fielnan lo por sigui e 
transmishon ku nos obispu 
lo hasi for di Katedral di 
Willemstad pa 9’or di 
mainta. 

Fielnan por sigui trans- 
mishon di tur selebrashon 
durante Siman Santu i 
Pasku di Resurekshon via 
di Telecuracao ,TV Direct i 
tambe diferente medionan 
sosial. 

'Muslft tempu btgu 



Pastor Noijen huntu ku fielnan di Parokia La Virgen di Coromoto 



Kursistanan di Bonaire Tourist Training Centerhuntu ku dosente Elsmarie Beukenboom. 


MONCHI & TONCHI 

pTonchi, nos mester kumin-^ 

só preparó pa tempu 
berans. No tira nada afó. 

V J 

Awél s\. Ora ku pan bira bieu, 
no tir'é afó. Batié hasié 'pan 
bati' i kom'é. 

V J 




Djaweps 9 aprel 2020 

Programanan di Bonaire.tv 
Teibo kanai 70 
Fiamingo TV kanai 23 

Djaweps 9 aprel 

12:00 Herensia: Raymundo Raphaela 
13:00 Programaspesial: Kantik'i Maishi 
14:00 Herensia: Hendrik Holten 
15:00 BAPA: Ruta Di Fruta i Sur Swinda 

Seraus 'Kunuku' 

DJabierne 10 aprel 

12:00 MNB: Jan Kloos 

13:00 Programa spesial: The Passion of The Christ 

DJasabra 11 aprel 

12:00 Herensia: Jose & Josem Thielman 'Ohochi' 
13:00Aki Boneiru: 20Añadi Herensia 
14:00 Herensia: Bernardo Ursula Cicilia 
15:00 Herensia: Jaime Coffie 'Tio Jim' 

DJadumingu 12 aprel 

12:30 Programa: Apel di Oro 

13:00 Herensia: Simon Nicasia 

14:00 BAPA: Jan Janga i Japi Oleana 

15:30 Puerto Latino: Luis Zárraga 

DJaluna 13 aprel 

12:00 Herensia: Tavio Sint Jago 

13:00 Aki Sint Maarten: Paul de Windt parti 3 
14:00 Herensia: Julio Hererra 

15:00 BAPA: Krusero2014 

Turmérdia 12'orta kuminsá un programashon 
nobo di 4 ora. E programashon aki ta ripib' pa 
24:00. 

iltBonairatv 

Programa Herensia ta di fiesta 

20 Aña di esfuerso pa reskatá 

historia oral 



Belkis Osepa a entrevistá aigun personahe di peso 
na Kórsou, manera sindikaiista Hubert (Bébé) 
Rqjer. 


KRALENDIJK - Djasabra 
awor 11 di aprel e programa 
di televishon Herensia ta 
kumpli 20 aña di eksis- 
tensia. Ta trata di dos 
dékada di esfuerso pa res- 
katá historia oral di Bo- 
neiru. E konklushon ta 
masha simpel. Si Herensia 
no a bini, hopi infor- 
mashon balioso di pasado 
lo a bai pérdi. Ku eksepshon 
di masoménos 60 progra- 
ma, tur programa ta wardá 
den archivo di Fundashon 
Históriko Kultural Boner- 
iano (FuHiKuBo). 

E idea pa e programa a 
bini di Edsel (Djuni) Jes- 
urun. E konsepto ta di Bói 
Antoin, ku for di maso- 
ménos aña 1985 a kuminsá 
ta hasi entrevista ku hende 
grandi pa un programa 
kultural-históriko na e 
emisora radiaJ 'Voz di 
Bonaire'. E programa 
tabata Radiotópiko, te awe 
den aire bou dje nómber 
Beku. 

Promé programa 

"Mi no ta lubidá nunka 
mas. Djuni Jesurun, un dje 
direktornan d TV-11, a pidi 
mi pa traha un programa 
kuJturaJ na e stashon di 


teJevishon aki. M'a puntr'é 
kon e ta deseá pa e pro- 
grama ta hinká den otro. 'Mi 
no sa; hasi algu', el a 
kontestá mi. E ora ei m'a 
disidi di apJiká e konsepto 
di programa di radio pa 
televishon. Asina e promé 
programa a bira realidat, e 
tempu ei bou dje nómber di 
'Herensia di SigJo 20. Nét 
sigJo 21 a kaba di kuminsá 
i Joke a keda tras di siglo 20, 
pa mi, tabata nos herensia", 
Bói Antoin, ketu bai 
presentadó prinsipal di 
Herensia, a konta. 

E promé programa 'He- 
rensia di Siglo 20' tabata ku 
e ohochi Jose i Josem ThieJ- 
man di AntrioJ. Nan tabata 
di edat avansá kaba e 
tempu ei, yegando 90 aña. 

Antoin: "Cliff Frans a 
graba e promé programa 
aki. Nos a hasi e grabashon 
na kas di Josem, Chémi. Un 
bunita entrevista. Siguiente 
dia CJiff ta informá mi yen 
di bérgwensa ku tabatin 
problema ku e oudio. Bon 
mirá no tabatin oudio mes. 
Ami a disgustá i a pensa ku 
mi lo no sigui ku e pro- 
grama aki mas. Pero CJiff, 
kon ku e hasi su kuenta, a 
logra kombensé e dos 


personanan aki pa hasi e 
grabashon di nobo, pero na 
kunuku di Chémi. Nan a 
aseptá. Asina e programa 
'Herensia di Siglo 20' a nase 
i keda eksisti te awe." 

Siguiente programa 

Den e era di 'Herensia di 
SigJo 20' a graba maso- 
ménos 120 programa. 
Masoménos mitar a keda 
wardá. Ku duele mester 
konstatá ku 60 programa a 
bai pérdi. Tabata tempu ku 
produkshon tabata bou di 
responsabiJidat di TV-11 i 
nan no a warda tur. 

Bói Antoin a splika: 
"Ademas nét den e tempu ei 
tabatin kambio den 
teknologia den ekipo di 
grabashon. A pasa di 
grabashon riba kasét 
betacam pa un otro tipo di 
kasét. E kasétnan bieu a 
keda na Kórsou i a Jo Jargu 
nan a bai pérdi. Ta lástima. 
Mi por a Ihra skapa soJa- 
mente mitar di nan i a 
digitalisá nan." 

En todo kaso, 'Herensia 
di Siglo 20' despues di e 
promé programa ei a sigui. 
Despues di e rumannan 
ohochi ThieJman a sigui 
programanan ku Maria 


Hart, MigueJ Anthony, 
Simon SemeJeer, FeJipi Sint 
Jago, Jaime Coffie, Simon 
Nicastia, JuJio Herrera i 
diferente otro persona ku 
awe no ta huntu ku nos 
mas." 

Kórsou 

Den e promé dos aña di 
eksistensia di 'Herensia di 
SigJo 20' a hasi grabashon 
tambe na Kórsou, ku 
hendenan manera Jose 
Maria HeJlburg, Bernardo 
CiciJia i Janshi de Jongh. 

Bói Antoin: "Atraves di 
añanan di eksistensia di e 
programa nos a hasi riba 
100 grabashon na Kórsou, 
tantu di bonerianonan bibá 
na Kórsou komo di hende 
di Kórsou mes. Na sierto 
momentu nos a kuminsá 
haña hopi petishon for di 
Kórsou. Pa kumpJi ku tur e 
petishonnan aki nos a 
kontratá Belkis Osepa pa 
yuda ku grabashon na 
Kórsou. Belkis a graba 
aJgun invitado di peso, 
manera sindikaJistanan 
Oscar Semerel i Bébé Rojer, 
personanan d i teJevishon 
manera Tante Irma, Eithel i 
Saida Hernandez, persona- 
henan konosi manera Lelia 
Pieternella-Pieters Kwiers, 
Laurita Broekman, Roberto 
CuaJes." 

Di akuerdo ku Antoin, e 
mes tambe a gaba algun 
desena di programa na 


Kórsou, tambe ku 
personahenan konosi ma- 
nera EJis JuJiana, Rina 
Penso, Bunchi Romer, Nor- 
man Suares, StanJey PaJm i 
hopi hende den kasnan di 
kuido." 

Aruba 

Na aña 2003 a bende e 
stashon TV-11, ku mien- 
trastantu a muda pa Kór- 
sou. Esaki a pone ku kon- 
tinuashon di e programa a 
bira insigur. E komersiante 
De Stefano a bira doño i 
nan a kuminsá transmiti for 
di WTC. 

Antoin: "Durante maso- 
ménos seis Juna nos a keda 
den duda. E programa lo 
por sigui óf nó. E doño nobo 
tabatin interes pa sigui, 
pero nan no tabatin hende 
pa graba na Boneiru. Nét e 
tempu ei gobiérnu a pone 
kamarógrafo Ivan WiJson 
na disposishon di FuHi- 
KuBo. Nos a haña e ora ei 
espasio pa kontinuá. Ivan 
a bira kamarógrafo ofisiaJ 
di e programa, ku na e mo- 
mentu a bin haña e nómber 
'Herensia'. Nos tabata haña 
e nómber anterior muchu 
Jargu." 

Ku kambio di nómber, 
un kamarógrafo na dis- 
posishon, Herensia a dren- 
ta un era nobo, ku hopi 
inovashon. A sigui biaha 
pa Kórsou, pero a bini 

aserka Aruba, na unda 
a graba atraves di añanan 
kasi shen programa. Tur ta 
wardá den archivo di 
FuHiKuBo. Entrevista ku 
hendenan manera Padu 
Lampe, Hubert (Lio) Booi, 
john Hart, Elio Pellegrim i 
hopi mas. 


Mas leu 

Desde 2003 pa awor e 
ekipo di Herensia a bai mas 
leu pa hasi grabashon. En- 
tre otro Miami, Ecuador, 
Colombia i asta Hulanda. 

Segun Bói Antoin, e 
biahenan pa hasi graba- 
shon na Ecuador i Colom- 


bia no tabata fásil. Den e 
programanan aki a kon- 
sentrá mas tantu riba 
kultura i bida di hende di e 
paisnan aki. "Nos a biaha 
algun dia den e estado 
Guajira di Colombia, un 
teritorio ku su peligernan, 
pero tambe ku storianan 
interesante. Ecuador tambe 
tabata interesante. E tempu 
ei KLM tabatin un buelo 
mardugá for di Boneiru pa 
e pais aki. Un biaha mi a bai 
ku Herbert Cesilia, otro 
biaha ku Ivan Wilson. Du- 
rante un dje dianan na Ec- 
uador huntu ku Ivan 
tabatin un gólpi di estado, 
hinkando nos den tenshon. 
Afortunadamente e 
presidente a kue poder bék 
i nos por a sali for di e pais." 

"Na un okashon a graba 
Herensia tambe na Hu- 
landa. Entre e invitadonan 
tabatin hende pisá, manera 
un Jules de Palm (Perenal), 
Ivette Ecury, Sur Modesta. 
Na un otro okashon siendo 
na Hulanda pa otro meta 
m'a graba tambe pader 
Braham i algun otro per- 
sona. Javier Boezem a hasi 
e grabashonnan aki pa 
Herensia." 

Mas presentadó 

Komo ku spesialmente e 
aspekto di reskate di 
informashon tabata eksigi 
urgensia, a buska algun 
ko-presentadó di Herensia. 
Banda di Belkis Osepa na 
Kórsou, a buska Sheila 
Chirino spesialmente pa 
graba hende na Rincon pa 
Herensia. 

Mas aleu a entrená 


Jason Tunk a graba nét 1 programa Herensia ku 
Erwin de Grijze. 



Cli/jTFrans, te awe kamarógrqfo di Herensia, agraba 
e promé Herensia di Sigio 20'. Aki e ta huntu ku 
Rufo McWiiiiam, despues di a graba e persona aki 
pa dos programa. 

E persona ku a graba mas Herensia ta Ivan Wil- 
son, aki huntu ku Hugo Gerharts na Miami, na 
unda nos a graba diferente entrevista. 



Bói Antoin huntu ku Amanda Rodriguez, un per- 
sona hopi chistoso. 



Chon Theodora su entrevistanan ta konsentrá hopi ribafutbolistanan di ántes. 
Aki entrevistando Elio Flores i Shaki Bernabela. 


Shannia Lozette, Nadya 
Tromp, Maideline Martijn i 
Jason Tunk pa hasi 
entrevista pa Herensia. Nan 
a graba tambe. Shannia a 
graba mas ku e otronan. 
Jason Tunk a graba sola- 
mente un Herensia ku 
Erwin de Grijze, kasá di su 
tanta. 

Un presentadó klave den 
Herensia e ultimo dos aña 
a bira Chon Theodora. El a 
hasi Herensia tantu na 
Boneiru komo Kórsou. 

Antoin: "Nos ultimo 
presentadó di Herensia ta 
Velli Gijsbertha. El a kapta 
e forma di hasi entrevista 
pa Herensia hopi lihé. 
Mientrastantu e tinriba 10 
Herensia ta bai kaba." 

Grabashon di Herensia 
awendia ta na enkargo di 
Anneke Jansen, Garrick 


Angela i ketu bai Cliff Frans. 
Ivan Wilson te awor ta e 
persona ku a graba mas 
programa. Den 20 aña a 
produsi masoménos 1.200 
pa 1.300 programa. Nunka 
no a konta nan presis. 

Grabashon 

Grabashon di Herensia 
no por a bira realidat sin 
kamarógrafo i hende pa 
'edit' e programanan aki. 
Mester menshoná aki entre 
otro Jose (Pipo) Villasmil ku 
a edit e promé progra- 
manan 'Herensia di Siglo 
20'. Pipo a graba un óf ta 
dos Herensia tambe. 

Otro persona ku no por 
keda sin menshoná ta Jesus 
Izaguire, ku a graba i edit 
'Herensia di Siglo'. Di me- 
sun tempu ei tambe por 
menshoná Germansito 

Gruber, yu di German sonanan aki mi tin 
Gruber. bunita rekuerdo. Por 

Antoin: "Di tur e per- ehémpel Jesus Izaguirre ku 



Hernando Luna a graba i edit algun programa 
'Herensia di Siglo 20. den e promé tempu. 



Shannia Lozette sin duda un presentadó di Herensia 
ku hopi potensial, pero su trabou a strob'é di hasi 
mas grabashon. Aki e ta entrevistando Cancia 
Quandt. 


a pega soño un tra'i mérdia 
ku nos tabata grabando 
Herensia ku Papito An- 
thony na Rincon. 
Germansito Gruber ku a 
bai graba Jose Maria 
Hellburg ku mi na Kórsou, 
pero e no a bini ku statif pa 
pone kámara ariba. Su tata 
a dun'é un bon zundrá. 
Pero e rekuerdonan di mas 
fasinante mi tin ku Ivan 
Wilson, e persona ku te ku 
awor a graba mas He- 
rensia." 



José (Pipo) Villasmil a 
edit diferente programa 
'Herensia di Siglo 20' 
den e promé tres 
añanan. 



Nadya Tromp entrevistando Tecla Piar-Martilio pa 
Herensia. 



Velli Gijsbertha a drenta e tim di Herensia aña pasá. 


Obra di Quito Nicolaas 

na indones 


THE SUITCASE OF HERMES, POETRY 

Poets of the World: Quito 
Nicolaas, Aruba 

Tuesday March llth, 2014 



KRALENDIJK 
Resientemente e Kas Edito- 
rial ‘In de Knipscheer’ a 
notifiká su outor Quito 
Nicolaas ku un di e poema- 
nan den e tomo ‘ARGUS’, 
esta ‘Oranjestad’(Aruba), a 
keda tradusi den e idioma 
indones. E tradukshon ta 
hasi pa Siti Wahyuningsih 
i Albert Hagenaars, pa keda 
publiká den ‘Puisi Belanda’. 

E tradukshon ta forma 
parti di un proyekto kon- 
tinuo di poesia digital, den 
kua un grupo elekto di 
poetanan hulandes a keda 
selektá pa partisipá na 
esaki. 

Mas biaha 

Esaki no ta e promé 
biaha ku un poema di e 
poeta arubiano ta keda 
selektá, pa e forma ku e ta 
konstrui su poema i e 
téknikanan apliká, pa 
tradusi. Anteriormente 
kaba e poesianan di e poeta 
a keda tradusi den diferente 
idioma. Den pasado, esta 
na aña 2008, un di su 
poemanan a keda tradusi 
na Albania den e idioma 


albanes. Ta trata aki di e 
poema ‘Hende’, ku a sali 
publiká tambe den e tomo 
di ‘Bos pa Planta’. 

Despues di esaki a sali 
na Colombia na 2010 den e 
revista Prometeo, diferente 
di su poemanan, tradusi na 
spañó pa Ramon Todd 
Dandaré. Na 2010 a sali 
publiká na Hulanda e 
antologia ‘Vaar naar de 
Vuurtoren’, dediká na e 
diesdos islanan den Reino 
Hulandes i ku ta kontené e 
poema ‘Cunucu’ di e poeta. 

Chines 

China a toka turno na 
2013 pa inklui algun poema 
di e outor tradusi na chines. 
A skohe pa e poemanan 
‘Cunucu’ i ‘Onwetendheid’ 
pa tradusi. Dr. Zhang Zhi a 
tradusi e poemanan pa e 
revista di renombre The 
World Poets Quarterly. 

E mesun aña aki a sali e 
antologia ‘Arte Poetica’ na 
Argentina, den kual tin 
inklui e poema ‘Pintura Cor- 
poral’, originalmente skirbi 
na hulandes bou di e titulo 
‘LichaamschilderiJ’ pa e 


tomo di 'Gerede Twijfels'. E 
buki ‘Arte Poetica’ taforma 
parti di e kolekshon di 
Biblioteca Nacional di 
Aruba. 

Na Italia su poema ‘Mal- 
vinas’ di e tomo Atardi 
Antaño a kai den bon tera, 
te hasta ku esaki a keda 
tradusi na e idioma 
italiano. E revista Margutte 
na 2014 a dediká atenshon 
na su poema ‘Malvinas’. 

Merka 

Na aña 2014 e outor 
tabatin dos publikashon 
internashonal ékstra; na 
New York a sali e poemanan 
‘Betrayal’ i ‘Conversations’ 
na ingles den e buki ‘Poems 
for the Hazara’. Tambe na 
Chile a sali den e mesun 
aña e antologia ‘El canto 
eterno’ e poema ‘Maestra di 
Bida’ ku su tradukshon di 
'Sierra, de la vida maestra' 
di R.T. Dandaré. 

Na aña 2017 a sali e 
antologia Poesys 21, Noptile 
de poezie de la Curtea de 
Arges publica, den kual ta 
aparesé dos obra di e outor 
Nicolaas, esta ‘The Statue’ 


i ‘Floating emotions’. 
Ámbos poema ta aparesé 
den idioma ingles i rumano. 

'Grenzeloos' 

Na 2017 a sali tambe na 
Hulanda e antologia 
‘Grenzenloos’ den kua tin 
inclui e obra ‘Windmolen ’. 
I aña pasa na 2019 un 
biaha mas e Revista 
Latinoamericana de Poesia, 
nr. 111-112 ta bolbe inklui 
su poemanan: ‘Deceit @ 
the kitchen table’, i na 
spañó ‘Piedra’ i 
‘Consciente’. 

E poeta Quito Nicolaas 


kada biaha ta keda asombrá 
ku e ta invitá pa entregá óf 
skirbi un poema pa un buki. 
Semper el a puntra su mes 
di unda e personanan a 
tende di dje, pa aserká su 
persona pa kontribui ku un 
obra poétiko. 

En todo kaso, den 
eksterior nan ta gusta su 
tekstonan poétiko i e 
hérméntnan ku e ta uza pa 
traha kuné. E outor mes ta 
kere ku ‘‘Poesia no ta algu 
ku ta sali di bo kurason ni 
for di bo kabes, pero ta 
netamente e lokual bo ta 
opservá”. 

Preveni férkout, 
grip i e virus di corona 



Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta virus di corona nobo/COVID-19? 

Tin un brote internashonal di COVID-19 (konosf tambe komo vfrus di corona nobo) na e 
momentunan akf. E virus por okashoná smtoma manera kentura, tosamentu i halamentu di 
rosea anshá. Den un kantidat di kaso limitá el a kondusf na infekshon mas serio, asta morto. 


Kontakto: 

Liña di informashon vi'rus di corona 

V, 0800 1351 (grátis) 

+599 71 5 91 99 (P^ yamada internashonal) 



OPENBAAR LICHAAM 

BONAIRE 

SAMENLEVING EN ZORG 



Esaki ta un mensahe di Departamento di Salubridat Publiko 












